title: 2013/465/BUSP: 2013 m. rugsėjo 13 d. Politinio ir saugumo komiteto sprendimas EUMM Georgia/1/2013 dėl Europos Sąjungos stebėsenos misijos Gruzijoje (EUMM Georgia) vadovo skyrimo

text:
21.9.2013

               LT

               Europos Sąjungos oficialusis leidinys

               L 251/12

         POLITINIO IR SAUGUMO KOMITETO SPRENDIMAS EUMM GEORGIA/1/2013
   2013 m. rugsėjo 13 d.
   dėl Europos Sąjungos stebėsenos misijos Gruzijoje (EUMM Georgia) vadovo skyrimo
   (2013/465/BUSP)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 38 straipsnio trečią pastraipą,
   atsižvelgdamas į 2010 m. rugpjūčio 12 d. Tarybos sprendimą 2010/452/BUSP dėl Europos Sąjungos stebėsenos misijos Gruzijoje EUMM Georgia (1), ypač į jo 10 straipsnio 1 dalį,
   kadangi:

               (1)

               pagal Tarybos sprendimą 2010/452/BUSP Politinis ir saugumo komitetas (toliau – PSK) yra įgaliotas pagal Sutarties 38 straipsnį priimti atitinkamus sprendimus Europos Sąjungos stebėsenos misijos Gruzijoje (EUMM Georgia) politinės kontrolės ir strateginio vadovavimo jai tikslais, įskaitant sprendimą paskirti misijos vadovą;

               (2)

               2012 m. rugsėjo 14 d. PSK priėmė Sprendimą EUMM Georgia/1/2012 (2), kuriuo EUMM Georgia vadovo Andrzej TYSZKIEWICZ įgaliojimai pratęsiami iki 2013 m. rugsėjo 14 d.;

               (3)

               2013 m. liepos 24 d. Sąjungos vyriausiasis įgaliotinis užsienio reikalams ir saugumo politikai pasiūlė nuo 2013 m. rugsėjo 15 d. iki 2014 m. gruodžio 14 d. EUMM Georgia vadovu skirti Toivo KLAAR,

         PRIĖMĖ ŠĮ SPRENDIMĄ:
   1 straipsnis
   Europos Sąjungos stebėsenos misijos Gruzijoje (EUMM Georgia) vadovu nuo 2013 m. rugsėjo 15 d. iki 2014 m. gruodžio 14 d. skiriamas Toivo KLAAR.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2013 m. rugsėjo 13 d.

            Politinio ir saugumo komiteto vardu

            Pirmininkas

         W. STEVENS

      (1)  OL L 213, 2010 8 13, p. 43.

      (2)  OL L 257, 2012 9 25, p. 15.


title: 2009/209/EB: 2008 m. balandžio 22 d. Europos Parlamento sprendimas dėl Europos Sąjungos pagrindinių teisių agentūros (buvęs Europos rasizmo ir ksenofobijos kontrolės centras) 2006 finansinių metų biudžeto įvykdymo patvirtinimo

text:
31.3.2009

               LT

               Europos Sąjungos oficialusis leidinys

               L 88/142

         EUROPOS PARLAMENTO SPRENDIMAS
   2008 m. balandžio 22 d.
   dėl Europos Sąjungos pagrindinių teisių agentūros (buvęs Europos rasizmo ir ksenofobijos kontrolės centras) 2006 finansinių metų biudžeto įvykdymo patvirtinimo
   (2009/209/EB)
   EUROPOS PARLAMENTAS,
   atsižvelgdamas į 2006 finansinių metų Europos Sąjungos pagrindinių teisių agentūros galutines metines ataskaitas (1),
   atsižvelgdamas į Audito Rūmų ataskaitą dėl Europos Sąjungos pagrindinių teisių agentūros (buvęs Europos rasizmo ir ksenofobijos kontrolės centras) 2006 finansinių metų galutinių metinių ataskaitų kartu su Agentūros atsakymais (2),
   atsižvelgdamas į 2008 m. vasario 12 d Tarybos rekomendaciją (5843/2008 – C6-0084/2008),
   atsižvelgdamas į EB sutartį, ypač į jos 276 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr 1605/2002 dėl Europos Bendrijų bendrajam biudžetui taikomo finansinio reglamento (3), ypač į jo 185 straipsnį,
   atsižvelgdamas į 2007 m. vasario 15 d. Tarybos reglamentą (EB) Nr. 168/2007 dėl Europos Sąjungos pagrindinių teisių agentūros įsteigimo (4), ir ypač į jo 21 straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5) 185 straipsnyje, ypač į jo 94 straipsnį,
   atsižvelgdamas į Darbo tvarkos taisyklių 71 straipsnį ir V priedą,
   atsižvelgdamas į Biudžeto kontrolės komiteto pranešimą ir Piliečių laisvių, teisingumo ir vidaus reikalų komiteto nuomonę (A6–0113/2008),

               1.

               patvirtina Europos Sąjungos pagrindinių teisių agentūros (buvęs Europos rasizmo ir ksenofobijos kontrolės centras) direktoriui, kad Agentūros 2006 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, sudarančią neatskiriamą sprendimo dalį, Europos Sąjungos pagrindinių teisių agentūros direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Hans-Gert PÖTTERING

            Generalinis sekretorius

         Harald RØMER

      (1)  OL C 261, 2007 10 31, p. 1.

      (2)  OL C 309, 2007 12 19, p. 6.

      (3)  OL L 248, 2002 9 16, p. 1.

      (4)  OL L 53, 2007 2 22, p. 1.

      (5)  OL L 357, 2002 12 31, p. 72.
    ---documentbreak---

               31.3.2009

               LT

               Europos Sąjungos oficialusis leidinys

               L 88/143

         EUROPOS PARLAMENTO REZOLIUCIJA
   2008 m. balandžio 22 d.
   su pastabomis, sudarančiomis neatskiriamą sprendimo dėl Europos Sąjungos pagrindinių teisių agentūros (buvęs Europos rasizmo ir ksenofobijos kontrolės centras) 2006 finansinių metų biudžeto įvykdymo patvirtinimo dalį
   EUROPOS PARLAMENTAS,
   atsižvelgdamas į 2006 finansinių metų Europos Sąjungos pagrindinių teisių agentūros galutines metines ataskaitas (1),
   atsižvelgdamas į Audito Rūmų ataskaitą dėl Europos Sąjungos pagrindinių teisių agentūros (buvęs Europos rasizmo ir ksenofobijos kontrolės centras) 2006 finansinių metų galutinių metinių ataskaitų kartu su Agentūros atsakymais (2),
   atsižvelgdamas į 2008 m. vasario 12 d Tarybos rekomendaciją (5843/2008 – C6–0084/2008),
   atsižvelgdamas į EB sutartį, ypač į jos 276 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3), ypač į jo 185 straipsnį,
   atsižvelgdamas į 2007 m. vasario 15 d. Tarybos reglamentą (EB) Nr. 168/2007 dėl Europos Sąjungos pagrindinių teisių agentūros įsteigimo (4), ir ypač į jo 21 straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5) 185 straipsnyje, ypač į jo 94 straipsnį,
   atsižvelgdamas į Darbo tvarkos taisyklių 71 straipsnį ir V priedą,
   atsižvelgdamas į Biudžeto kontrolės komiteto pranešimą ir Piliečių laisvių, teisingumo ir vidaus reikalų komiteto nuomonę (A6–0113/2008),

               A.

               kadangi Audito Rūmai pranešė, kad jiems pateiktas pagrįstas patikinimas, jog 2006 finansinių metų metinės ataskaitos yra patikimos ir vykdytos finansinės operacijos su išlygomis yra teisėtos ir tvarkingos,

               B.

               kadangi Parlamentas 2007 m. balandžio 24 d. priėmė sprendimą dėl Europos rasizmo ir ksenofobijos kontrolės centro direktoriui suteikiamo patvirtinimo, kad Centro 2005 finansinių metų biudžetas įvykdytas (6), ir savo prie biudžeto įvykdymo patvirtinimo pridėtoje rezoliucijoje, inter alia,:

                           —

                           atkreipia dėmesį į tai, kad nebuvo pradėta taikyti veikla pagrįsto biudžeto valdymo, nepaisant to, kad centro finansiniame reglamente numatyta pradėti jį taikyti tokia pat tvarka, kaip ir bendro biudžeto atveju, siekiant geriau kontroliuoti rezultatus,

                           —

                           ragina centrą diegti įrangos pirkimo planavimo ir valdymo sistemą ir pabrėžė, kad nebuvo daroma jokia ciklinė inventoriaus patikra,

                           —

                           atkreipia dėmesį į tai, kad centro vidaus kontrolės sistema turėjo įvairių trūkumų ir kad nebuvo griežtai taikomas pareigų, ypač inicijavimo ir patikrinimo, atskyrimo principas;

   Bendrosios dalys, susijusios su ES agentūrų horizontaliaisiais klausimais ir svarbios atliekant kiekvienos konkrečios agentūros biudžeto įvykdymo patvirtinimo procedūrą

               1.

               pažymi, kad Audito Rūmų audituotų 24 agentūrų ir kitų decentralizuotų įstaigų biudžetas 2006 m. iš viso buvo 1 080,5 milijonų EUR (Europos rekonstrukcijos agentūros 271 milijono EUR biudžetas buvo didžiausias, o Europos policijos koledžo (CEPOL) 5 milijonų EUR biudžetas – mažiausias);

               2.

               atkreipia dėmesį į tai, kad į ES išorės įstaigų, kurias reikia audituoti ir kurių biudžeto įvykdymą reikia patvirtinti, grupę dabar įeina ne tik įprastos reguliavimo agentūros, bet ir vykdomosios agentūros, įsteigtos specialiosioms programoms įgyvendinti, o netrukus į šią grupę taip pat įeis bendrosios įmonės, įsteigtos viešojo ir privačiojo sektorių partnerystės pagrindu (bendros technologijų iniciatyvos);

               3.

               atkreipia dėmesį į tai, kad, kiek tai susiję su Parlamentu, agentūrų, kurioms taikoma biudžeto įvykdymo patvirtinimo procedūra, skaičius padidėjo, pvz., 2000 finansiniais metais jų buvo 8, 2001 m. – 10, 2002 m. – 11, 2003 m. – 14, 2004 m. – 14, 2005 m. – 16, o 2006 m. jau buvo 20 reguliavimo agentūrų ir 2 vykdomosios agentūros (neįskaitant 2 agentūrų, kurias audituoja Europos Audito Rūmai, bet kurioms taikoma vidinė biudžeto įvykdymo patvirtinimo procedūra);

               4.

               todėl daro išvadą, kad auditavimo (biudžeto įvykdymo patvirtinimo) procedūra tapo sudėtinga ir neproporcinga, palyginti su santykiniu agentūrų (decentralizuotų įstaigų) biudžetų dydžiu; paveda savo kompetentingam komitetui, atsižvelgiant į vis didėjantį įstaigų, kurioms skirtus atskirus pranešimus dėl biudžeto įvykdymo patvirtinimo reikės rengti ateinančiais metais, skaičių, atlikti plataus masto agentūrų ir decentralizuotų įstaigų biudžeto įvykdymo patvirtinimo procedūros persvarstymą siekiant sukurti paprastesnį ir racionalesnį metodą;

         Esminiai klausimai

               5.

               prašo Komisiją prieš steigiant naują arba reformuojant jau veikiančią agentūrą pateikti aiškių paaiškinimų dėl šių aspektų: agentūros tipo, jos tikslų, vidaus valdymo struktūros, produktų, paslaugų, svarbiausių procedūrų, tikslinės grupės, agentūros klientų ir suinteresuotų šalių, oficialių santykių su išorės veikėjais, atsakomybės už biudžetą, finansų planavimo ir personalo bei įdarbinimo politikos;

               6.

               prašo, kad kiekviena agentūra būtų valdoma pagal metinį veiklos susitarimą, kurį parengia agentūra ir atsakingas GD ir kuriame turėtų būti nurodyti ateinančių metų tikslai, finansinė programa ir aiškūs veiklos vertinimo rodikliai;

               7.

               prašo, kad Audito Rūmai arba kita nepriklausoma audito įstaiga reguliariai (ir ad hoc) atliktų agentūrų veiklos auditą; mano, kad auditas neturėtų apsiriboti tradiciniais finansų valdymo ir tinkamo viešųjų lėšų valdymo elementais, bet turėtų apimti administravimo našumą ir efektyvumą bei turėtų būti nustatomas kiekvienos agentūros finansų valdymo reitingas;

               8.

               Mano, kad agentūrų, kurios nuolat pateikia padidintas biudžeto reikmių sąmatas, atveju formalų sumažinimą reikėtų daryti mažinant laisvų etatų skaičių; mano, kad šitaip ilgainiui sumažėtų agentūroms asignuotų įplaukų, taip pat ir administracinių išlaidų;

               9.

               pažymi, jog didelių sunkumų kyla dėl to, kad daug agentūrų kritikuojamos dėl viešųjų pirkimų taisyklių, Finansinio reglamento, Pareigūnų tarnybos nuostatų ir kt. nesilaikymo; mano, kad visų pirma tokia padėtis susidarė todėl, kad dauguma reglamentų ir Finansinis reglamentas skirti didesnėms institucijoms, o dauguma mažų agentūrų yra pernelyg mažos, kad galėtų laikytis šių reglamentų reikalavimų; dėl šios priežasties prašo Komisiją kuo greičiau ieškoti sprendimo siekiant padidinti efektyvumą, panaudojant įvairių agentūrų administracinių funkcijų grupavimo metodą, kuris suteiktų joms galimybę burtis į didesnį vienetą (atsižvelgiant į būtinus pagrindinių reglamentų, pagal kuriuos reglamentuojama agentūrų veikla ir jų finansinis savarankiškumas, pakeitimus), arba skubiai parengti taisykles, skirtas specialiai agentūroms (ypač įgyvendinimo taisykles agentūroms), kurių jos galėtų tinkamai laikytis;

               10.

               reikalauja, kad Komisija, rengdama preliminarų biudžeto projektą, atsižvelgtų į pavienių agentūrų biudžeto įgyvendinimo ankstesniais metais, ypač n-1 metais, rezultatus ir atitinkamai patikslintų tam tikros agentūros prašomą biudžetą; ragina savo kompetentingą komitetą atkreipti dėmesį į šį patikslinimą ir, jei Komisija jo neatliko, ragina minėtąjį komitetą patikslinti aptariamą biudžetą iki tikrojo lygio, atitinkančio šios agentūros gebėjimą panaudoti ir įgyvendinti biudžetą;

               11.

               primena savo sprendimą dėl 2005 finansinių metų biudžeto įvykdymo, pagal kurį jis paskatino Komisiją kas penkeri metai pateikti visų veikiančių agentūrų sukuriamos pridėtinės vertės tyrimą; ragina visas susijusias institucijas tuo atveju, kai nustatoma, kad agentūra nesukuria pridėtinės vertės, imtis reikiamų veiksmų siekiant iš naujo nustatyti tos agentūros įpareigojimus arba nutraukti jos veiklą; pažymi, kad 2007 m. Komisija neatliko nė vieno vertinimo; primygtinai reikalauja, kad Komisija, prieš priimant sprendimą dėl 2007 finansinių metų biudžeto įvykdymo patvirtinimo, pateiktų bent 5 tokius vertinimus, visų pirma seniausiai įsteigtų agentūrų;

               12.

               mano, kad reikia nedelsiant atsižvelgti į Audito Rūmų rekomendacijas ir agentūroms mokamų subsidijų sumas suderinti su iš tikraisiais pinigų poreikiais; mano, kad bendrojo Finansinio reglamento pakeitimus reikėtų įtraukti į agentūrų bendrąjį finansinį reglamentą ir į įvairius specialiuosius finansinius reglamentus;

         Duomenų pateikimas

               13.

               pažymi, kad agentūros neturi standartinio požiūrio, kaip pateikti savo veiklą atitinkamais finansiniais metais, ir savo sąskaitas bei pranešimus apie biudžeto ir finansų valdymą, taip pat į klausimą, ar patikinimo pareiškimą turėtų parengti agentūros direktorius; pastebi, kad ne visos agentūros aiškiai skiria a) agentūros veiklos pristatymą visuomenei ir b) technines biudžeto ir finansų valdymo ataskaitas;

               14.

               pažymi, kad nors galiojančiose Komisijos veiklos ataskaitų rengimo instrukcijose nėra aiškiai reikalaujama, kad agentūra parengtų patikinimo pareiškimą, daugelis direktorių vis dėlto parengė 2006 m. pareiškimus, iš kurių viename nurodyta svarbi išlyga;

               15.

               primena savo 2005 m. balandžio 12 d. rezoliucijos (7) 41 punktą, pagal kurį agentūrų direktoriai nuo šiol raginami prie metinės veiklos ataskaitos, su kuria taip pat pateikiama finansinė ir valdymo informacija, būtų pridedamas pareiškimas, kad finansinės operacijos yra teisėtos ir tvarkingos, analogiškas tiems pareiškimams, kuriuos pasirašo Komisijos generaliniai direktoriai;

               16.

               prašo Komisiją atitinkamai pakeisti savo galiojančias instrukcijas agentūroms;

               17.

               taip pat siūlo Komisijai dirbti su agentūromis siekiant sukurti suderintą modelį, taikomą visoms agentūroms ir decentralizuotoms įstaigoms, pagal kurį būtų aiškiai skiriami:

                           —

                           plačiajai auditorijai skirta metinė įstaigos veiklos, darbų ir laimėjimų ataskaita,

                           —

                           finansinės ataskaitos ir biudžeto įvykdymo ataskaita,

                           —

                           veiklos ataskaita, analogiška Komisijos generalinių direktorių veiklos pranešimams,

                           —

                           įstaigos direktoriaus pasirašytas patikinimo pareiškimas, kuriame pateikiamos išlygos arba pastabos, į kurias, jo nuomone, tikslinga atkreipti biudžeto įvykdymą patvirtinančios institucijos dėmesį;

         Bendros Audito Rūmų pastabos

               18.

               pažymi Audito Rūmų pastabą (metinės ataskaitos 10.29 (8) dalis), kad Komisijos iš Bendrijos biudžeto mokamos subsidijos nėra pagrįstos pakankamai svariais agentūrų grynųjų pinigų poreikių vertinimais ir kad tai kartu su asignavimų perkėlimų skaičiumi sudaro nemažus grynųjų pinigų likučius; taip pat pažymi, kad Audito Rūmai rekomenduoja palaikyti agentūroms mokamų subsidijų lygį remiantis tikrais jų grynųjų pinigų poreikiais;

               19.

               pažymi, kad 2006 m. pabaigoje 14 agentūrų vis dar nebuvo įdiegę ABAC apskaitos sistemos (metinės ataskaitos 10.31 dalies išnaša);

               20.

               pažymi Audito Rūmų pastabą (metinės ataskaitos 1.25 dalis), kad kai kurios agentūros į apskaitą įtraukė už neišnaudotas atostogas sukauptas sąnaudas; pažymi, kad Audito Rūmai 2006 finansinių metų patikinimo pareiškime pateikė išlygą dėl trijų agentūrų (Europos profesinio mokymo plėtros centro (CEDEFOP), Europos policijos koledžo (CEPOL) ir Europos geležinkelio agentūros) (2005 m. tai buvo taikoma CEDEFOP, Europos maisto saugos tarnybai, Europos rekonstrukcijos agentūrai);

         Vidaus auditas

               21.

               primena, kad pagal Finansinio reglamento 185 straipsnio 3 dalį Komisijos vidaus auditorius taip pat yra reguliavimo agentūrų, kurios gauna išmokas iš ES biudžeto, vidaus auditorius; pažymi, kad vidaus auditorius atskaitingas kiekvienos agentūros valdybai ir direktoriui;

               22.

               atkreipia dėmesį į vidaus auditoriaus 2006 m. metinėje veiklos ataskaitoje pateiktą išlygą:
               „Komisijos vidaus auditorius negali tinkamai atlikti savo, kaip Bendrijos įstaigų vidaus auditoriaus, pareigų, jam priskirtų pagal Finansinių reglamento 185 straipsnį, dėl darbuotojų trūkumo“;

               23.

               tačiau atkreipia dėmesį į vidaus auditoriaus jo 2006 m. veiklos ataskaitoje pateiktą pastabą, kad nuo 2007 m., kai Komisija Vidaus audito tarnybai (IAS) suteiks papildomų personalo išteklių, visų veikiančių reguliavimo agentūrų vidaus auditas bus atliekamas kasmet;

               24.

               atkreipia dėmesį į vis didėjantį reguliavimo ir vykdomųjų agentūrų ir bendrų įmonių, kurių auditą turi atlikti IAS pagal Finansinio reglamento 185 straipsnį, skaičių; prašo Komisiją pranešti atsakingam komitetui apie tai, ar IAS turimų personalo išteklių pakaks visų minėtųjų įstaigų metiniam auditui atlikti ateinančiais metais;

               25.

               pažymi, kad pagal Reglamento (EB, Euratomas) Nr. 2343/2002 72 straipsnio 5 dalį kiekvienais metais kiekviena agentūra institucijai, atsakingai už sprendimą dėl biudžeto įvykdymo, ir Komisijai siunčia savo direktoriaus parengtą ataskaitą, apibendrinančią vidaus auditoriaus atliktų vidaus auditų skaičių ir tipus, pateiktas rekomendacijas ir dėl tų rekomendacijų atliktus veiksmus; prašo agentūras nurodyti, ar tai daroma, ir jei taip, kaip;

               26.

               atkreipia dėmesį, turėdamas mintyje vidaus audito pajėgumus, ypač mažesnėse agentūrose, į vidaus auditoriaus pasiūlymą, 2006 m. rugsėjo 14 d. pateiktą Parlamento atsakingam komitetui, pagal kurį mažesnėms agentūroms turėtų būti leista pirkti vidaus audito paslaugas iš privataus sektoriaus;

         Agentūrų įvertinimas

               27.

               primena bendrą Parlamento, Tarybos ir Komisijos pareiškimą (9), dėl kurio buvo suderėta per taikinimą ECOFIN biudžeto klausimų Tarybos 2007 m. liepos 13 d. posėdyje ir kuriame raginama i) pateikti agentūrų, kurias Komisija ketina vertinti, sąrašą ir ii) pateikti jau įvertintų agentūrų sąrašą kartu su svarbiausių rezultatų santrauka;

         Drausminės procedūros

               28.

               pažymi, kad pavienėms agentūroms dėl jų dydžio sunku sukurti ad hoc drausmės komisijas, kurias sudarytų atitinkamos kategorijos darbuotojai, ir kad Komisijos tyrimų ir drausmės tarnyba (angl. IDOC) neatsakinga už agentūras; ragina agentūras apsvarstyti galimybę įsteigti bendrą agentūrų drausmės komisiją;

         Tarpinstitucinio susitarimo projektas

               29.

               primena Komisijos parengtą Tarpinstitucinio susitarimo dėl Europos reguliavimo agentūrų sistemos projektą (COM(2005)59), kuriuo siekiama sukurti horizontaliąją Europos reguliavimo agentūrų steigimo, struktūros, veiklos, įvertinimo ir kontrolės sistemą; pažymi, kad projektas yra naudinga iniciatyva siekiant pagrįsti agentūrų steigimą ir veiklą; pažymi, kad Komisijos 2006 m. suvestinėje ataskaitoje (3.1 dalyje, COM(2007)274) nurodoma, kad nors po projekto paskelbimo derybos nutrūko, 2006 m. pabaigoje Taryboje vėl pradėtos diskusijos šiuo klausimu; apgailestauja, kad nepavyko pasiekti daugiau pažangos siekiant priimti pasiūlymą;

               30.

               taigi palankiai vertina Komisijos įsipareigojimą per 2008 m. pateikti komunikatą dėl reguliavimo agentūrų ateities;

         Savo veiklą finansuojančios agentūros

               31.

               primena, kad dviejų savo veiklą finansuojančių agentūrų atžvilgiu apie biudžeto įvykdymą direktoriui patvirtina administracinė valdyba; pažymi, kad abi agentūros sukaupė didelį perteklių iš pajamų iš mokesčių, perkeltų iš ankstesnių metų:

                           —

                           Vidaus rinkos derinimo tarnyba pinigais ir pinigų ekvivalentais – 281 milijonas EUR (10),

                           —

                           Bendrijos augalų veislių tarnyba pinigais ir pinigų ekvivalentais – 18 milijonų EUR (11);

         Specialiosios pastabos

               32.

               atkreipia dėmesį į Audito Rūmų 2006 m. ataskaitoje pateiktą išvadą, kad agentūra pervedė 235 000 EUR iš veiklos rezervo (III antraštinė dalis) į I antraštinę dalį (personalo išlaidos) laikinųjų darbuotojų samdymo išlaidoms padengti ir nepateikė dokumentų šiam pervedimui pagrįsti, kaip reikalaujama agentūros finansiniame reglamente;

               33.

               pažymi, kad agentūros biudžeto rezultatų ataskaitoje nurodoma, kad 2006 m. Komisijai buvo grąžintas teigiamas balansas, sudarantis 1 170 985 EUR;

               34.

               primena, kad 2006 m. gruodžio mėn. teisingumo ir vidaus reikalų Taryba sutarė pratęsti Europos rasizmo ir ksenofobijos kontrolės centro, kuris turėjo tapti Pagrindinių teisių agentūra, įgaliojimus;

               35.

               apgailestauja, kad 2006 m. ir 2007 m. darbo programos metinėje ataskaitoje ir finansinėse ataskaitose pateikiama gana nedaug informacijos apie biudžeto vykdymą, finansines ataskaitas, riziką, vertinimą ir auditą; ragina agentūrą pagerinti savo finansinių ataskaitų kokybę ir paskelbti metinę veiklos ataskaitą savo interneto svetainėje;

               36.

               pabrėžia, kad įdarbinimo procedūros metu agentūra turi laikytis Tarnybos nuostatuose nurodytų taisyklių ir tikslų;

               37.

               pritaria agentūros pastangoms siekiant laikytis Audito Rūmų pastabų ir ragina agentūrą toliau gerinti savo finansų valdymą.

      (1)  OL C 261, 2007 10 31, p. 1.

      (2)  OL C 309, 2007 12 19, p. 6.

      (3)  OL L 248, 2002 9 16, p. 1.

      (4)  OL L 53, 2007 2 22, p. 1.

      (5)  OL L 357, 2002 12 31, p. 72.

      (6)  OL L 187, 2008 7 15, p. 92.

      (7)  Europos Parlamento rezoliucija su pastabomis, sudarančiomis neatskiriamą sprendimo dėl 2003 finansinių metų Europos rasizmo ir ksenofobijos kontrolės centro biudžeto įvykdymo patvirtinimo jo direktoriui dalį (OL L 196, 2005 7 27, p. 127).

      (8)  OL C 273, 2007 11 15, p. 1.

      (9)  Tarybos dokumentas DS 605/1/07 Rev1.

      (10)  Šaltinis: Ataskaita dėl Vidaus rinkos derinimo tarnybos 2006 finansinių metų metinių finansinių ataskaitų su Tarnybos atsakymais (OL C 309, 2007 12 19, p. 141).

      (11)  Šaltinis: Ataskaita dėl Bendrijos augalų veislių tarnybos 2006 finansinių metų metinių finansinių ataskaitų su Tarnybos atsakymais (OL C 309, 2007 12 19, p. 135).


title: 2001 m. kovo 12 d. Tarybos Sprendimas dėl Bendrijos dalyvavimo Tarptautinėje švino ir cinko tyrimų grupėje

text:
Svarbus teisinis pranešimas

|

32001D0221

Oficialusis leidinys L 082 , 22/03/2001 p. 0021 - 0027

		Tarybos Sprendimas2001 m. kovo 12 d.dėl Bendrijos dalyvavimo Tarptautinėje švino ir cinko tyrimų grupėje(2001/221/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 133 straipsnį,atsižvelgdama į Komisijos pasiūlymą,kadangi:(1) 1959 m. gegužės mėnesį Niujorke inauguraciniame posėdyje dėl švino ir cinko, remiant Jungtinių Tautų Ekonomikos ir socialinių reikalų tarybai, buvo patvirtintas Tarptautinės švino ir cinko tyrimų grupės (TŠCTG) statutas.(2) TŠCTG veikia nepriklausomai kaip savarankiška su Jungtinėmis Tautomis susieta tarpvyriausybinė organizacija, kuri savo nariams teikia:a) tikslią ir savalaikę informaciją apie pasaulines švino ir cinko rinkas irb) nuolatines tarpvyriausybines konsultacijas dėl tarptautinės švino ir cinko prekybos bei dėl visų kitų susijusių klausimų, svarbių jos šalims narėms.(3) Didžiąją dalį TŠCTG darbo atlieka šeši komitetai: Nuolatinis, Statistikos ir prognozių, Kasyklų ir lydyklų projektų, Perdirbimo, Tarptautinis ekonomikos ir Aplinkos. Be to, Tyrimų grupės pirmininkas vadovauja Patariamajam pramonės komitetui, sudarytam iš šalių narių vyresniųjų švino ir cinko pramonės specialistų. Komitetas teikia rekomendacijas ir konsultacijas Tyrimų grupės nariams.(4) Jungtinių Tautų Bendrasis prekių fondas pripažino TŠCTG tarptautiniu prekių organu, o tai TŠCTG suteikia teisę teikti paraiškas plėtros projektų finansavimui iš Bendrojo fondo.(5) Vyriausybės ir PPO/GATT Susitariančiosios Šalys buvo paprašytos pranešti Jungtinių Tautų Generaliniam Sekretoriui, ar jos priima TŠCTG statutą ir darbo tvarkos taisykles TŠCTG darbo tvarkos 1 taisyklės nustatyta tvarka.(6) TŠCTG finansuoja šalių narių Vyriausybės. Įnašai apskaičiuojami pusę biudžeto lygiomis dalimis padalijus tarp šalių narių, o kitą pusę — proporcingai bendrai švino ir cinko prekybos apimčiai kiekvienoje šalyje.(7) Kelios Bendrijos valstybės narės jau dalyvauja TŠCTG darbe,PRIĖMĖ ŠĮ SPRENDIMĄ:1 straipsnisBendrija priima Tarptautinės švino ir cinko tyrimų grupės statutą ir darbo tvarkos taisykles.Bendrija savo priėmimo dokumentą pateikia Jungtinių Tautų Generaliniam Sekretoriui.Statuto ir darbo tvarkos taisyklių tekstai pridedami prie šio sprendimo.2 straipsnisTarybos pirmininkas įgaliojamas paskirti asmenis, turinčius teisę Bendrijos vardu pateikti priėmimo dokumentus.Priimta Briuselyje, 2001 m. kovo 12 d.Tarybos varduPirmininkasB. Ringholm--------------------------------------------------I PRIEDASTARPTAUTINĖS ŠVINO IR CINKO TYRIMŲ GRUPĖS STATUTASNarystė1. Tarptautinės švino ir cinko tyrimų grupės narėmis gali būti Jungtinių Tautų ar atitinkamų specializuotų agentūrų valstybių narių Vyriausybės arba Bendrojo susitarimo dėl muitų tarifų ir prekybos Susitariančiosios Šalys, kurios mano esančios iš esmės suinteresuotos švinko ir cinko gamyba, vartojimu arba prekyba.Funkcijos2. Grupė sudaro galimybes atitinkamoms tarpvyriausybinėms konsultacijoms dėl tarptautinės švino ir (arba) cinko prekybos ir atlieka tokius pasaulinės švino ir cinko padėties tyrimus, kuriuos ji laiko tinkamais, ypač atsižvelgdama į poreikį nuolat teikti tikslią informaciją apie pasiūlos ir paklausos būklę ir galimą jos vystymąsi. Šiuo tikslu grupė organizuoja statistikos rinkimą ir platinimą, pasinaudodama, kiek tai praktiškai įmanoma, esamais šaltiniais.3. Grupė svarsto galimus bet kurių esamų ar galimų ypatingų problemų arba sunkumų, susijusių su švinu ir cinku, sprendimo būdus, jeigu mažai tikėtina, kad minėtos problemos arba sunkumai gali būti išspręsti įprastai vystantis pasaulinei prekybai.4. Grupė gali atsiskaityti narių Vyriausybėms. Tokiose ataskaitose gali būti pateikiami pasiūlymai ir (arba) rekomendacijos.5. Šiame statute švinas ir cinkas yra suprantamas kaip laužas, atliekos ir (arba) likučiai bei tie švino ir cinko gaminiai, kuriuos gali nustatyti grupė.Tyrimų grupės darbas6. Grupė posėdžiauja jos nariams priimtinu laiku ir vietoje.7. Grupė patvirtina tokias darbo tvarkos taisykles, kurios reikalingos jos funkcijoms atlikti.8. Grupė priima tokius susitarimus dėl sekretoriato, kurie reikalingi tinkamai organizuoti jos darbą.9. Dalyvaujančios Vyriausybės prisideda prie grupės išlaidų jos nustatyta tvarka.10. Grupė veikia tol, kol, dalyvaujančių Vyriausybių nuomone, jos veikla yra naudinga.11. Grupė sudaro susitarimus, kuriuos ji laiko tinkamais, dėl keitimosi informacija su suinteresuotomis nedalyvaujančiomis 1 pastraipoje nurodytų valstybių Vyriausybėmis ir atitinkamomis nevyriausybinėmis bei tarpvyriausybinėmis organizacijomis. Grupė ypač bendradarbiauja su Laikinuoju tarptautinių susitarimų dėl prekių koordinavimo komitetu, kuris pagal Ekonomikos ir socialinių reikalų tarybos Rezoliuciją 557 F (XVIII) atlieka tyrimo grupių ir tarybų veiklos koordinavimo funkciją(Atkurtas kaip 1960 m. rugsėjo 13 d. Dokumentas LZ/13 iš 1959 m. gegužės 6 d. Dokumento E/conf. 31/1, Tarptautinės švino ir cinko tyrimų grupės inauguracinio posėdžio protokolo).--------------------------------------------------II PRIEDASTARPTAUTINĖS ŠVINO IR CINKO TYRIMŲ GRUPĖS DARBO TVARKOS TAISYKLĖSNarystė1 taisyklėBet kuri statuto 1 pastraipoje nurodyta Vyriausybė, norinti tapti Tyrimų grupės nare, apie tai raštu praneša Generaliniam Sekretoriui. Šiame pranešime pateikiamas atitinkamos Vyriausybės pareiškimas, kad ji laiko save iš esmės suinteresuota švino ir (arba) cinko gamyba, vartojimu arba prekyba, ir kad ji priima statutą ir darbo tvarkos taisykles.2 taisyklėNarė bet kuriuo metu gali nutraukti savo narystę Grupėje, apie tai iš anksto raštu pateikusi pranešimą Generaliniam Sekretoriui;narystės nutraukimas įsigalioja šiame pranešime nurodytą dieną. Narystės nutraukimas nedaro įtakos jau prisiimtiems finansiniams įsipareigojimams ir nesuteikia narystę nutraukiančiai Vyriausybei teisės atgauti jos įnašą už tuos metus, kuriais ji nutraukia narystę.3 taisyklėGeneralinis Sekretorius kiekvienai Grupės narei praneša apie visus pagal 1 arba 2 taisyklę gautus pranešimus.Atstovavimas4 taisyklėJeigu įmanoma ir jeigu su Generaliniu Sekretoriumi nesusitarta kitaip, kiekviena Grupės narė paskiria asmenį, gyvenantį Grupės būstinės vietoje, kuriam adresuojami visi pranešimai ir kita informacija apie Grupės darbą.5 taisyklėKiekviena Grupės narė kaip galima greičiau praneša Generaliniam Sekretoriui savo atstovo, jo pavaduotojų ir patarėjų, paskirtų ją atstovauti posėdžiuose, vardus ir pavardes. Tačiau narės gali paskirti ir nuolatines delegacijas, kurios jas atstovauja visuose Grupės posėdžiuose, iki jos nusprendžia kitaip.6 taisyklėTuo atveju, kai narė ir tarptautinių santykių teritorijos, už kurias ji yra atsakinga, sudaro grupę, kurios vienas arba keli vienetai yra labiau suinteresuoti švino ir cinko gamyba, o vienas arba keli — švino ir cinko vartojimu, narės prašymu galimas bendras visų tokių teritorijų atstovavimas Grupėje arba atskiras švino ir cinko gamyba suinteresuotų teritorijų bei švino ir cinko vartojimu suinteresuotų teritorijų atstovavimas. Jeigu vadovaujantis šia taisykle teritorija arba teritorijų grupė atstovaujama atskirai, šiose taisyklėse ji yra laikoma Grupės nare.Ryšiai7 taisyklėGrupė sudaro susitarimus, kuriuos ji laiko tinkamais, dėl keitimosi informacija su suinteresuotomis nedalyvaujančiomis jos statuto 1 pastraipoje nurodytų valstybių Vyriausybėmis ir atitinkamomis nevyriausybinėmis bei tarpvyriausybinėmis organizacijomis.Grupė gali pakviesti bet kurią atitinkamą tarpvyriausybinę arba nevyriausybinę organizaciją, kuri yra iš esmės suinteresuota švino ir cinko problemomis, skirti stebėtoją dalyvauti jos posėdžiuose, su sąlyga, kad tokia organizacija panašias teises suteiks Grupei. Toks stebėtojas gali dalyvauti visuose Grupės posėdžiuose, jeigu Grupė nenusprendžia kitaip dėl viso konkretaus posėdžio, jo dalies ar kelių posėdžių, tačiau negali dalyvauti Nuolatinio komiteto arba bet kurio komiteto ar pakomitečio, kuriame neatstovaujamos visos Grupės narės, posėdžiuose, nebent Grupė nusprendžia kitaip.Pirmininkas bet kurį tokį stebėtoją gali pakviesti dalyvauti Grupės diskusijoje nagrinėjant bet kurį klausimą, kuriuo iš esmės suinteresuota stebėtojo atstovaujama organizacija, tačiau tokiu atveju stebėtojas neturi teisės balsuoti arba teikti pasiūlymus.Bet kuriai tokiai organizacijai toliau išvardytos Grupės darbo tvarkos taisyklės taikomos mutatis mutandis: 4, 5, 13, 16, 26, 27 ir 28 taisyklės.Finansiniai įsipareigojimai8 taisyklėGrupės finansiniai metai prasideda sausio 1 d. ir baigiasi gruodžio 31 d.9 taisyklėKiekviena Grupės narė kiekvienais metais dengia dalį Grupės išlaidų pagal įnašų skalę, nustatytą atsižvelgiant į minimalų įnašą ir į kiekvienos narės suinteresuotumą tiek švinu, tiek cinku. Grupė paskutiniame eiliniame kiekvienų metų posėdyje patvirtina kitų metų biudžetą ir nustato kiekvienos Vyriausybės narės įnašą. Generalinis Sekretorius kiekvienai Vyriausybei narei nedelsdamas praneša apie jos įnašo dydį. Įnašai mokami sausio 1 dieną. Jeigu kuri nors šalis narė iki Nuolatinio komiteto eilinio Pavasario posėdžio dar nėra sumokėjusi savo įnašo už ankstesnius kalendorinius metus, ji šiame posėdyje paaiškina tokio vėlavimo priežastis. Bet kuri narė, kurios skola viršija jos įnašą už ankstesnius finansinius metus, netenka balsavimo teisės arba jos narystė sustabdoma iki tol, kol ji nepadengia skolos.10 taisyklėBet kuri narė, įstojusi į grupę finansinių metų eigoje, moka proporcingą metinio įnašo dalį, kurią nustato Grupė. Iš naujų narių surinkti įnašai neturi įtakos esamoms narėms nustatytiems įnašams už tuos finansinius metus.11 taisyklėNarių įnašai mokami valstybės, kurioje yra Grupės būstinė, valiuta. Grupės finansinius susitarimus sudaro Nuolatinio komiteto įgaliotas Generalinis Sekretorius ir šie susitarimai taikomi tol, kol Grupė nenusprendžia kitaip.12 straipsnisPatvirtinus biudžetą leidžiama daryti jame numatytas išlaidas. Neviršijant bendro biudžeto limitų ir suderinus su Nuolatiniu komitetu arba tinkamai paskirtu Nuolatinio komiteto organu arba pareigūnu, bet kuris paskirstymas pagal vieną biudžeto eilutę gali būti taikomas bet kuriai kitai eilutei. Mokėjimą Grupės sąskaita galima atlikti gavus Nuolatinio komiteto įgaliojimą (-us), kuriuos jis gali laikas nuo laiko suteikti.13 taisyklėNarių delegacijų, įskaitant Grupės komitetų ar kitų jos organų delegacijas, kelionės ir pragyvenimo išlaidos iš Grupės lėšų nedengiamos.Grupės būstinė14 taisyklėGrupės būstinė yra Londone kol Grupė nenusprendžia kitaip. Grupės posėdžiai rengiami jos nurodytose vietose.Grupės posėdžiai15 taisyklėGrupės posėdžiai, išskyrus tuos, dėl kurių priimtas sprendimas ankstesniame posėdyje, šaukiami Nuolatinio komiteto arba Grupės pirmininko arba ne mažiau kaip keturių narių prašymu. Tuo atveju, kai Grupės posėdį prašoma sušaukti dėl skubaus klausimo, prašyme turi būti nurodytos posėdžio sušaukimo priežastys.16 taisyklėGeneralinis Sekretorius kiekvienos Grupės narės paskirtam atstovui raštu išsiunčia pranešimą apie kiekvieno posėdžio dieną ir išankstinę to posėdžio darbotvarkę. Šis pranešimas ir išankstinė darbotvarkė išsiunčiami likus ne mažiau kaip 35 dienoms iki posėdžio pradžios. Jeigu posėdis šaukiamas dėl skubaus klausimo, pranešimas ir išankstinė darbotvarkė turi būti išsiųsti likus ne mažiau kaip 15 dienų iki posėdžio, o pranešime nurodomos posėdžio sušaukimo priežastys.Išankstinė darbotvarkė17 taisyklėGeneralinis Sekretorius, konsultuodamasis su Grupės pirmininku, parengia kiekvieno posėdžio išankstinę darbotvarkę. Jeigu Grupės narė nori konkretų klausimą nagrinėti Grupės posėdyje, ji, jeigu įmanoma, apie tai praneša Generaliniam Sekretoriui likus 60 dienų iki posėdžio pradžios, o pranešime pateikia rašytinį paaiškinimą. Darbotvarkė galutinai patvirtinama Grupės posėdžio metu.Pirmininkas ir jo pavaduotojai18 taisyklėGrupė turi pirmininką ir du jo pavaduotojus, kurie renkami kalendoriniams metams ir kurie gali būti perrenkami. Rinkimai kalendorinių metų kadencijai rengiami atitinkamame ankstesnių kalendorinių metų posėdyje, tačiau, šiems rinkimams neįvykus, pirmininkas ir jo pavaduotojas toliau eina šias pareigas, kol išrenkami ir pradeda dirbti jų pareigas perimantys asmenys.19 taisyklėĮ pirmininko arba pirmininko pareigas einančio pavaduotojo pareigas įeina:a) pirmininkavimas ir vadovavimas kiekvieno posėdžio darbui;b) kiekvieno Grupės posėdžio pradžios ir pabaigos paskelbimas;c) vadovavimas posėdžio diskusijoms, šių taisyklių laikymosi užtikrinimas, žodžio suteikimas ir sprendimas dėl visų posėdžio vedimo tvarkos klausimų, iškeltų pagal 20 taisyklę;d) klausimų kėlimas, sprendimų paskelbimas ir, jeigu prašoma balsuoti, kvietimas balsuoti bei balsavimo rezultatų paskelbimas.Vadovavimas darbui20 taisyklėNagrinėjant bet kurį klausimą, kiekvienas atstovas gali iškelti klausimą dėl posėdžio vedimo tvarkos ir gali pasiūlyti užbaigti arba atidėti diskusiją. Kiekvienu atveju pirmininkas nedelsdamas paskelbia savo sprendimą, kuris galioja, jeigu posėdžio dalyviai jo neatmeta.21 taisyklėKiekvienam Grupės posėdžiui reikalingas kvorumas yra jos narių dauguma.22 taisyklėKiekvienas Grupės posėdis yra uždaras, nebent Grupė nusprendžia kitaip.23 taisyklėĮprasta darbo tvarka spendimai priimami bendru sutarimu ir nebalsuojant. Jeigu prašoma balsuoti dėl sprendimų dėl biudžeto, biudžeto pataisos, statuto ar šios taisyklės pataisos, reikalinga dviejų trečdalių posėdyje dalyvaujančių ir balsuojančių narių balsų dauguma. Balsuojama, priklausomai nuo prašymo, pakeliant rankas, vardiniu arba slaptu balsavimu. Jeigu prašoma balsuoti dėl kitų sprendimų, pakanka paprastos balsų daugumos.24 taisyklėPirmininkas arba jo pareigas einantis pirmininko pavaduotojas neturi balso teisės, bet gali paskirti kitą savo delegacijos narį balsuoti už jį.25 taisyklėNuolatinio komiteto pirmininkas gali nuspręsti, kad Grupės sprendimai bet kuriuo klausimu priimami balsuojant raštu. Šiuo tikslu narėms siunčiami pranešimai, kviečiantys balsuoti iki nustatyto termino, kuris negali būti trumpesnis kaip 21 diena. Pranešime turi būti aiškiai suformuluota klausimo esmė ir pasiūlymai, dėl kurių narės yra kviečiamos balsuoti už arba prieš. Pasibaigus nustatytam terminui, Generalinis Sekretorius visoms narėms praneša apie priimtą sprendimą. Jeigu keturių narių atsakymuose pateikiami prieštaravimai dėl balsavimo raštu tvarkos, balsavimas raštu laikomas neįvykusiu, o sprendimas dėl klausimo priimamas kitame Grupės posėdyje.Oficialios ir darbo kalbos26 taisyklėGrupės oficialios ir darbo kalbos yra anglų, prancūzų, rusų ir ispanų kalbos. Bet kuris atstovas, norintis kalbėti kitomis kalbomis, yra atsakingas už jo vartojamos kalbos žodinį vertimą į vieną iš darbo kalbų.Visi Grupei skirti dokumentai verčiami į vieną iš keturių darbo kalbų.27 taisyklėPosėdžių protokolą sudaro suvestinis darbo protokolas, kuris iš pradžių laikomas preliminariu. Jeigu kuri nors delegacija nori pakeisti savo pareiškimus, įrašytus į preliminarų protokolą, ji turi pateikti apie tai pranešimą Generaliniam sekretoriui per 21 dieną nuo protokolo parengimo; jokie kiti pakeitimai negali būti daromi, nebent Grupė juos patvirtina kito posėdžio metu.28 taisyklėInformacija, kuri yra Grupės nuosavybė, darbo ataskaitos ir kiti Tyrimų grupės bei įvairių jos komitetų ir kitų organų dokumentai yra konfidencialūs, jeigu Grupė arba Nuolatinis komitetas nenusprendžia kitaip.Nuolatinis komitetas29 taisyklėGrupė įsteigia Nuolatinį komitetą, kurį sudaro Grupės nariai, Generaliniam Sekretoriui išreiškę pageidavimą dalyvauti komiteto darbe. Su komiteto darbu susiję dokumentai išsiunčiami asmeniui, paskirtam kiekvieno komiteto nario.Nuolatinis komitetas renka savo pirmininką ir jo pavaduotojus.Generalinis Sekretorius arba jo paskirtas pareigūnas eina komiteto sekretoriaus pareigas.Komitetas, posėdžiaujantis ne rečiau kaip du kartus per metus, patvirtina savo darbo tvarkos taisykles.30 taisyklėNuolatinis komitetas nuolat tikslina informaciją apie šviną ir cinką ir teikia Grupei tokias rekomendacijas, kurias laiko esant tikslingomis. Jis atlieka kitas užduotis, kurias jam gali paskirti Grupė. Be to, jam tenka atitinkama atsakomybė už sekretoriato darbą, biudžeto projekto rengimą ir kitus finansinius veiksmus, kaip tai numatyta 12 taisyklėje. Komitetui reguliariai pranešama apie visus Grupės vardu sudarytus finansinius susitarimus.Kiti komitetai31 taisyklėGrupė gali įkurti kitus reikalingus komitetus arba organus jos nustatytais terminais ir sąlygomis.Sekretoriatas32 taisyklėGrupė turi sekretoriatą, kurį sudaro Generalinis Sekretorius ir kitas reikalingas personalas. Sekretoriato skyrimo arba sudarymo tvarką nustato Grupė.33 taisyklėGeneralinis Sekretorius yra atsakingas už visų sekretoriatui tenkančių pareigų atlikimą, įskaitant Grupės ir jos komitetų aptarnavimą, pagal Grupės priimtus sprendimus dėl sekretoriato sudarymo.Keitimas34 taisyklėŠias taisykles galima keisti Grupės sprendimu, priimtu vadovaujantis 23 taisykle(1977 m. rugsėjo 26 d. Dokumentas LZ/161, patikslintas pagal 1964 m. lapkričio 13 d. Dokumentą LZ/58, 1960 m. spalio 10 d. Dokumentą LZ/15 ir 1960 m. rugpjūčio 3 d. Dokumentą LZ/9).--------------------------------------------------


title: 2014 m. gegužės 12 d. Tarybos sprendimas 2014/265/BUSP, kuriuo iš dalies keičiamas Sprendimas 2014/145/BUSP dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi

text:
12.5.2014

               LT

               Europos Sąjungos oficialusis leidinys

               L 137/9

         TARYBOS SPRENDIMAS 2014/265/BUSP
   2014 m. gegužės 12 d.
   kuriuo iš dalies keičiamas Sprendimas 2014/145/BUSP dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   kadangi:

               (1)

               2014 m. kovo 17 d. Taryba priėmė sprendimą 2014/145/BUSP (1);

               (2)

               atsižvelgiant į padėties Ukrainoje sunkumą, apribojimai atvykti ir lėšų bei ekonominių išteklių įšaldymas turėtų būti taikomi fiziniams asmenims, atsakingiems už veiksmus ar politiką, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi ar kuriais kenkiama stabilumui ar saugumui Ukrainoje arba į juos kėsinamasi, ar kurie trukdo tarptautinių organizacijų darbui Ukrainoje, ir tuos veiksmus bei tą politiką aktyviai remiantiems ar įgyvendinantiems fiziniams asmenims, ir su jais susijusiems fiziniams ar juridiniams asmenims, subjektams ar organizacijoms, arba juridiniams asmenims, subjektams arba organizacijoms Kryme ar Sevastopolyje, kurių nuosavybė buvo perduota nesilaikant Ukrainos teisės, arba juridiniams asmenims, subjektams arba organizacijoms, kuriems toks perdavimas buvo naudingas. Iš nuosavybės perdavimo naudos gavusiais turi būti laikomi juridiniai asmenys, subjektai ar organizacijos, kurie po Krymo ir Sevastopolio aneksavimo tapo turto, perduoto nesilaikant Ukrainos teisės, savininkais;

               (3)

               be to, Taryba mano, kad į Sprendimo 2014/145/BUSP priede pateiktą asmenų, subjektų ir organizacijų, kuriems taikomos ribojamosios priemonės, sąrašą turėtų būti įtraukti papildomi asmenys ir subjektai;

               (4)

               tam tikroms priemonėms įgyvendinti reikalingi tolesni Sąjungos veiksmai;

               (5)

               todėl Sprendimas 2014/145/BUSP turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendimas 2014/145/BUSP iš dalies keičiamas taip:

               1)

               1 straipsnio 1 dalis pakeičiama taip:
               „1.   Valstybės narės imasi būtinų priemonių, kad užkirstų kelią atvykimui į jų teritorijas ar vykimui per jas tranzitu fiziniams asmenims, atsakingiems už veiksmus ar politiką, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi, arba kuriais kenkiama stabilumui ar saugumui Ukrainoje arba į juos kėsinamasi, arba kurie trukdo tarptautinių organizacijų darbui Ukrainoje, ir tuos veiksmus bei tą politiką aktyviai remiantiems ar įgyvendinantiems fiziniams asmenims ir su jais susijusiems fiziniams asmenims, išvardytiems priede.“.

               2)

               2 straipsnio 1 dalis pakeičiama taip:
               „1.   Visos lėšos ir ekonominiai ištekliai, kurie nuosavybės teise priklauso, kuriuos turi, valdo ar kontroliuoja fiziniai asmenys, atsakingi už veiksmus ar politiką, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi, arba kuriais kenkiama stabilumui ar saugumui Ukrainoje arba į juos kėsinamasi, arba kurie trukdo tarptautinių organizacijų darbui Ukrainoje, ir tuos veiksmus bei tą politiką aktyviai remiantys ar įgyvendinantys fiziniai asmenys, ir su jais susiję fiziniai ar juridiniai asmenys, subjektai ar organizacijos, arba juridiniai asmenys, subjektai arba organizacijos Kryme ar Sevastopolyje, kurių nuosavybė buvo perduota nesilaikant Ukrainos teisės, arba juridiniai asmenys, subjektai arba organizacijos, kuriems toks perdavimas buvo naudingas, išvardyti priede, yra įšaldomi.“.

               3)

               3 straipsnio 1 dalis pakeičiama taip:
               „1.   Valstybės narės arba Sąjungos vyriausiojo įgaliotinio užsienio reikalams ir saugumo politikai siūlymu Taryba vieningai nusprendžia sudaryti priede pateiktą sąrašą ir jį iš dalies keisti.“.

         2 straipsnis
   Šio sprendimo priede išvardyti asmenys ir subjektai įtraukiami į Sprendimo 2014/145/BUSP priede pateiktą sąrašą.
   3 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Briuselyje 2014 m. gegužės 12 d.

            Tarybos vardu

            Pirmininkas

         C. ASHTON

      (1)  2014 m. kovo 17 d. Tarybos sprendimas 2014/145/BUSP dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi (OL L 78, 2014 3 17, p. 16).

      PRIEDAS
      2 straipsnyje nurodytų asmenų ir subjektų sąrašas

                  Vardas, pavardė

                  Identifikuojamoji informacija

                  Motyvai

                  Įtraukimo į sąrašą data

                  1.

                  Vyacheslav Viktorovich VOLODIN

                  Gim. data: 1964 m. vasario 4 d. Gim. vieta: Alekseevka, Saratov region (Saratovo regionas).

                  Rusijos Prezidento administracijos personalo vadovo pirmasis pavaduotojas. Atsakingas už aneksuoto Ukrainos Krymo regiono politinės integracijos į Rusijos Federaciją priežiūrą.

                  2014 5 12

                  2.

                  Vladimir SHAMANOV

                  Gim. data: 1954 02 15. Gim.vieta: Barnaul.

                  Rusijos oro pajėgų vadas, generolas pulkininkas. Eidamas vyresniojo pareigūno pareigas yra atsakingas už Rusijos oro pajėgų dislokavimą Kryme.

                  2014 5 12

                  3.

                  Vladimir Nikolaevich PLIGIN

                  Gim. data: 1960 05 19. Gim. vieta: Ignatovo, Vologodsk Oblast (Vologodsko sritis), TSRS.

                  Dūmos Konstitucinės teisės komiteto pirmininkas. Atsakingas už palankesnių sąlygų priimti teisės aktus dėl Krymo ir Sevastopolio aneksijos į Rusijos Federaciją sudarymą.

                  2014 5 12

                  4.

                  Petr Grigorievich JAROSH

                  Einantis Federalinės migracijos tarnybos Krymo padalinio vadovo pareigas. Atsakingas už sistemingą ir pagreitintą Rusijos pasų išdavimą Krymo gyventojams.

                  2014 5 12

                  5.

                  Oleg Grigorievich KOZYURA

                  Gim. data: 1962 12 19. Gim. vieta: Zaporozhye (Zaporožė)

                  Einantis Federalinės migracijos tarnybos Sevastopolio padalinio vadovo pareigas. Atsakingas už sistemingą ir pagreitintą Rusijos pasų išdavimą Krymo gyventojams.

                  2014 5 12

                  6.

                  Viacheslav PONOMARIOV

                  Slovjansko meru pasiskelbęs asmuo. V. Ponomarev ragino Vladimirą Putiną atsiųsti Rusijos kariuomenę miestui apsaugoti ir vėliau prašė jo tiekti ginklų. V. Ponomarev žmonės dalyvauja žmonių grobimuose (jie pagrobė Ukrainos korespondentę Irma Krat ir Vice News korespondentą Simon Ostrovsky – vėliau abu buvo paleisti; jie sulaikė karinius stebėtojus, veikiančius pagal ESBO Vienos dokumentą).

                  2014 5 12

                  7.

                  Igor Mykolaiovych BEZLER

                  Gim.data: 1965 m.

                  Vienas iš pasiskelbusios Horlivkos milicijos vadovų. Jis perėmė Ukrainos Saugumo tarnybos biuro Donecko regione pastato kontrolę, o vėliau užėmė Vidaus reikalų ministerijos regioninį skyrių Horlivkos mieste. Jis turi ryšių su Ihor Strielkov; pastarajam vadovaujant jis dalyvavo Horlivkos savivaldybės tarybos liaudies deputato Volodymyr Rybak nužudyme (Valstybės saugumo tarnybos (SBU) duomenimis).

                  2014 5 12

                  8.

                  Igor KAKIDZYANOV

                  Vienas iš pasiskelbusios „Donecko Liaudies Respublikos“ ginkluotųjų pajėgų vadovų. Pasak vieno iš „Donecko Liaudies Respublikos“ vadovų D. Pushylin, pajėgų tikslas – „apsaugoti Donecko Liaudies Respublikos žmones ir respublikos teritorinį vientisumą“.

                  2014 5 12

                  9.

                  Oleg TSARIOV

                  Rados narys. Viešai ragino sukurti Federalinę Naujosios Rusijos (Novorossia) Respubliką, kurią sudarytų pietrytiniai Ukrainos regionai.

                  2014 5 12

                  10.

                  Roman LYAGIN

                  „Donecko Liaudies Respublikos“ Centrinės rinkimų komisijos vadovas. Aktyviai organizavo referendumą gegužės 11 d. dėl „Donecko Liaudies Respublikos“ apsisprendimo.

                  2014 5 12

                  11.

                  Aleksandr MALYKHIN

                  „Luhansko Liaudies Respublikos“ Centrinės rinkimų komisijos vadovas. Aktyviai organizavo referendumą gegužės 11 d. dėl „Luhansko Liaudies Respublikos“ apsisprendimo.

                  2014 5 12

                  12.

                  Natalia Vladimirovna POKLONSKAYA

                  Gim. data: 1980 03 18. Gim. vieta: Eupatoria (Eupatorija).

                  Krymo prokurorė. Aktyviai įgyvendina Rusijos įvykdytą Krymo aneksiją.

                  2014 5 12

                  13.

                  Igor Sergeievich SHEVCHENKO

                  Einantis Sevastopolio prokuroro pareigas. Aktyviai įgyvendina Rusijos įvykdytą Sevastopolio aneksiją.

                  2014 5 12

      Subjektai:

                  Pavadinimas

                  Identifikuojamoji informacija

                  Motyvai

                  Įtraukimo į sąrašą data

                  1.

                  PJSC CHERNOMORNEFTEGAZ

                  2014 m. kovo 17 d.„Krymo Parlamentas“ priėmė rezoliuciją, kuria paskelbė apie įmonei Chernomorneftegaz priklausančio turto nusisavinimą „Krymo Respublikos“ vardu. Taigi, Krymo „valdžia“ yra faktiškai konfiskavusi šią įmonę.

                  2014 5 12

                  2.

                  FEODOSIA

                  2014 m. kovo 17 d.„Krymo Parlamentas“ priėmė rezoliuciją, kuria paskelbė apie įmonei Feodosia priklausančio turto nusisavinimą „Krymo Respublikos“ vardu. Taigi, Krymo „valdžia“ yra faktiškai konfiskavusi šią įmonę.

                  2014 5 12


title: 2014/232/ES: 2014 m. balandžio 14 d. Tarybos sprendimas dėl Protokolo, kuriuo nustatomos Europos Sąjungos ir Gabono Respublikos žvejybos partnerystės susitarime numatytos žvejybos galimybės ir finansinis įnašas, sudarymo Europos Sąjungos vardu

text:
26.4.2014

               LT

               Europos Sąjungos oficialusis leidinys

               L 125/48

         TARYBOS SPRENDIMAS
   2014 m. balandžio 14 d.
   dėl Protokolo, kuriuo nustatomos Europos Sąjungos ir Gabono Respublikos žvejybos partnerystės susitarime numatytos žvejybos galimybės ir finansinis įnašas, sudarymo Europos Sąjungos vardu

      (2014/232/ES)

   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 43 straipsnį kartu su 218 straipsnio 6 dalies a punktu ir 218 straipsnio 7 dalimi,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą,
   kadangi:

               (1)

               2007 m. balandžio 16 d. Taryba patvirtino Gabono Respublikos ir Europos bendrijos žvejybos partnerystės susitarimą (toliau – partnerystės susitarimas) priimdama Reglamentą (EB) Nr. 450/2007 (1);

               (2)

               Sąjunga derėjosi su Gabono Respublika dėl naujojo protokolo (toliau – naujasis protokolas), kuriuo Sąjungos laivams suteikiamos žvejybos galimybės vandenyse, kurie priklauso Gabono Respublikos suverenitetui ar jurisdikcijai žuvininkystės srityje;

               (3)

               remiantis Tarybos sprendimu Nr. 2013/462/ES (2) šis naujasis protokolas buvo pasirašytas ir yra laikinai taikomas nuo 2013 m. liepos 24 d. (3);

               (4)

               naujasis protokolas turėtų būti patvirtintas;

               (5)

               partnerystės susitarimu įsteigiamas jungtinis komitetas, kuriam pavesta kontroliuoti šio susitarimo taikymą. Be to, vadovaujantis protokolu, jungtinis komitetas gali patvirtinti tam tikrus protokolo pakeitimus. Siekiant palengvinti tokių pakeitimų patvirtinimą, tikslinga Komisiją įgalioti, laikantis konkrečių sąlygų, juos patvirtinti taikant supaprastintą procedūrą,

         PRIĖMĖ ŠĮ SPRENDIMĄ:
   1 straipsnis
   Sąjungos vardu patvirtinamas Protokolas, kuriuo nustatomos Europos Sąjungos ir Gabono Respublikos žvejybos partnerystės susitarime numatytos žvejybos galimybės ir finansinis įnašas (4) (toliau – protokolas).
   2 straipsnis
   Tarybos pirmininkas Sąjungos vardu pateikia protokolo 15 straipsnyje numatytą pranešimą.
   3 straipsnis
   Laikantis priede pateiktų nuostatų ir sąlygų, Komisija įgaliojama Sąjungos vardu patvirtinti jungtiniame komitete priimtus protokolo pakeitimus.
   4 straipsnis
   Šis sprendimas įsigalioja jo priėmimo dieną.

      Priimta Liuksemburge 2014 m. balandžio 14 d.

            Tarybos vardu

            Pirmininkas

         A. TSAFTARIS

      (1)  2007 m. balandžio 16 d. Tarybos reglamentas (EB) Nr. 450/2007 dėl Gabono Respublikos ir Europos bendrijos žvejybos partnerystės susitarimo sudarymo (OL L 109, 2007 4 26, p. 1).

      (2)  2013 m. liepos 22 d. Tarybos sprendimas 2013/462/ES dėl Protokolo, kuriuo nustatomos Europos Sąjungos ir Gabono Respublikos žvejybos partnerystės susitarime numatytos žvejybos galimybės ir finansinis įnašas, pasirašymo Europos Sąjungos vardu ir laikino taikymo (OL L 250, 2013 9 20, p. 1).

      (3)  Informacija apie Protokolo, kuriuo nustatomos Europos Sąjungos ir Gabono Respublikos žuvininkystės sektoriaus partnerystės susitarime numatytos žvejybos galimybės ir finansinis įnašas, pasirašymo datą (OL L 229, 2013 8 28, p. 1).

      (4)  Protokolas paskelbtas OL L 250, 2013 9 20, p. 2 kartu su sprendimu dėl jo pasirašymo.

      PRIEDAS
      Įgaliojimų taikymo sritis ir Sąjungos pozicijos, kurios turi būti laikomasi jungtiniame komitete, nustatymo procedūra

                  1.

                  Komisija įgaliojama vesti derybas su Gabono Respublika ir atitinkamais atvejais laikantis šio priedo 3 punkto susitarti dėl protokolo pakeitimų, susijusių su šiais klausimais:

                              a)

                              žvejybos galimybių persvarstymas pagal protokolo 5 ir 6 straipsnius;

                              b)

                              sprendimas dėl paramos sektoriui sąlygų pagal protokolo 3 straipsnį;

                              c)

                              techninės specifikacijos ir sąlygos, priklausančios jungtinio komiteto įgaliojimams pagal protokolo priedą.

                  2.

                  Pagal partnerystės susitarimą įsteigtame jungtiniame komitete Sąjunga:

                              a)

                              veikia vadovaudamasi Sąjungos tikslais, kurių siekiama vykdant bendrą žuvininkystės politiką;

                              b)

                              laikosi 2012 m. kovo 19 d. Tarybos išvadų dėl Komunikato dėl bendros žuvininkystės politikos išorės aspekto;

                              c)

                              propaguoja pozicijas, kurios suderinamos su atitinkamomis regioninių žuvininkystės valdymo organizacijų patvirtintomis taisyklėmis.

                  3.

                  Kai numatyta sprendimą dėl 1 punkte nurodytų protokolo pakeitimų priimti jungtinio komiteto posėdžio metu, imamasi būtinų priemonių, kad pozicijoje, kuri bus pareikšta Sąjungos vardu, būtų atsižvelgta į Komisijai pateiktą naujausią statistinę, biologinę ir kitą susijusią informaciją.
                  Šiuo tikslu, remdamosi šia informacija, Komisijos tarnybos, likus pakankamai laiko iki atitinkamo jungtinio komiteto posėdžio, perduoda Tarybai arba jos parengiamiesiems organams apsvarstyti ir patvirtinti dokumentą, kuriame išdėstyta išsami informacija apie siūlomą Sąjungos poziciją.
                  Numatomą Sąjungos poziciją 1 punkto a papunktyje nurodytais klausimais Taryba turi patvirtinti kvalifikuota balsų dauguma. Kitais atvejais laikoma, kad parengiamajame dokumente numatyta Sąjungos pozicija patvirtinta, jeigu tam tikras blokuojančiai mažumai lygus valstybių narių skaičius tam nepaprieštarauja Tarybos parengiamojo organo posėdžio metu arba per dvidešimt dienų nuo parengiamojo dokumento gavimo, atsižvelgiant į tai, kas įvyks anksčiau. Esant prieštaravimui, klausimas perduodamas Tarybai.
                  Jei kituose posėdžiuose, įskaitant vietoje rengiamus posėdžius, neįmanoma pasiekti susitarimo, kad Sąjungos pozicijoje būtų atsižvelgta į naujus duomenis, klausimas perduodamas Tarybai arba jos parengiamiesiems organams.
                  Komisijos prašoma tinkamu laiku imtis visų priemonių, kurios būtinos siekiant tęsti tolesnę veiklą, susijusią su jungtinio komiteto sprendimu, be kita ko, atitinkamais atvejais paskelbti atitinkamą sprendimą Europos Sąjungos oficialiajame leidinyje ir pateikti pasiūlymų, kurie būtini tokiam sprendimui įgyvendinti.


title: 1976 m. rugsėjo 20 d. Tarybos ir taryboje posėdžiavusių europos bendrijų valstybių narių vyriausybių atstovų Sprendimas dėl praktinių ekonominio bendradarbiavimo su jungtiniu EB ir Kanados komitetu priemonių

text:
Svarbus teisinis pranešimas

|

41976D0755

Oficialusis leidinys L 260 , 24/09/1976 p. 0036 - 0036 specialusis leidimas suomių kalba: skyrius 11 tomas 3 p. 0042  specialusis leidimas ispanų kalba: skyrius 11 tomas 6 p. 0150  specialusis leidimas švedų kalba: skyrius 11 tomas 3 p. 0042  specialusis leidimas portugalų kalba skyrius 11 tomas 6 p. 0150

		Tarybos ir taryboje posėdžiavusių europos bendrijų valstybių narių vyriausybių atstovų Sprendimas1976 m. rugsėjo 20 d.dėl praktinių ekonominio bendradarbiavimo su jungtiniu EB ir Kanados komitetu priemonių(76/755/EAPB, EEB, Euratomas)EUROPOS BENDRIJŲ TARYBA IR TARYBOJE POSĖDŽIAVĘ VALSTYBIŲ NARIŲ VYRIAUSYBIŲ ATSTOVAINUSPRENDĖ:kad jungtinio EB ir Kanados komiteto veikloje Bendrija negali imtis praktinių ekonominio bendradarbiavimo priemonių iniciatyvos, iš anksto, laikydamasi įprastų Bendrijos procedūrų, nesusitarusi dėl bendros pozicijos. Ši nuostata bus taikoma visomis aplinkybėmis, neatsižvelgiant į tai, kad atitinkamame sektoriuje bendroji politika jau galėjo būti suformuota.Priimta Briuselyje, 1976 m. rugsėjo 20 d.PirmininkasM. van der Stoel--------------------------------------------------


title: 2006/352/EB: Europos Bendrijų migruojančiųjų darbuotojų socialinės apsaugos administracinė komisija - 2005 m. gruodžio 15 d.  Sprendimas Nr. 206, dėl Migruojančių darbuotojų socialinės apsaugos administracinės komisijos Audito valdybos veiklos metodų ir sudėties

text:
18.5.2006

               LT

               Europos Sąjungos oficialusis leidinys

               L 130/39

      SPRENDIMAS Nr. 206
   2005 m. gruodžio 15 d.
   dėl Migruojančių darbuotojų socialinės apsaugos administracinės komisijos Audito valdybos veiklos metodų ir sudėties
   (2006/352/EB)
   MIGRUOJANČIŲ DARBUOTOJŲ SOCIALINĖS APSAUGOS ADMINISTRACINĖ KOMISIJA,
   atsižvelgdama į 1972 m. kovo 21 d. Tarybos reglamento (EEB) Nr. 574/72 nustatančio Reglamento (EEB) Nr. 1408/71, pagal kurį Administracinė komisija nustato Audito valdybos veiklos metodus ir sudėtį, įgyvendinimo tvarką, 101 straipsnio 3 dalį,
   atsižvelgdama į 1973 m. rugsėjo 24 d. Sprendimą Nr. 86 ir 1995 m. spalio 3 d. Sprendimą Nr. 159 dėl Audito valdybos veiklos metodų ir sudėties,
   kadangi 2004 m. gegužės 1 d. Europos Sąjungos plėtra pateisinama ankstesnių sprendimų dėl Audito valdybos veiklos metodų ir sudėties peržiūra.
   NUSPRENDĖ:

               1)

               Sprendimai Nr. 86 ir Nr. 159 panaikinami, o tų sprendimų tekstai apie Migruojančių darbuotojų socialinės apsaugos administracinės komisijos Audito valdybos veiklos metodus ir sudėtį pakeičiami prie šio sprendimo pridėtu tekstu.

               2)

               Šis sprendimas taikomas nuo pirmos kito mėnesio dienos po jo paskelbimo Europos Sąjungos oficialiajame leidinyje.

            Administracinės komisijos pirmininkė

         Anna HUDZIECZEK

      PRIEDAS
      Migruojančių darbuotojų socialinės apsaugos administracinės komisijos Audito valdybos veiklos metodai ir sudėtis

                  1.

                  Reglamento (EEB) Nr. 574/72 101 straipsnio 3 dalyje nurodyta Audito valdyba, vykdydama Reglamento Nr. 574/72 102 straipsnio 1 dalyje ir 113 straipsnio 3 dalyje numatytą veiklą, yra pavaldi Migruojančių darbuotojų socialinės apsaugos administracinei komisijai, kuri jai teikia nurodymus.
                  Pagal šią sistemą Audito valdyba teikia Administracinei komisijai ilgalaikę darbo programą, kad ši ją patvirtintų. Kartą per metus Audito valdyba teikia Administracinei komisijai darbo programos pažangos ataskaitą.

                  2.

                  Iš esmės Audito valdyba priima sprendimus remdamasi pagrįsta informacija. Ji gali prašyti kompetentingų valdžios institucijų suteikti visą informaciją arba tyrimus, kurie, jos nuomone, yra reikalingi pateiktų klausimų tyrimo analizei. Prireikus ir jeigu tam iš anksto pritaria Administracinės komisijos pirmininkas, Audito valdyba gali skirti sekretoriato narį arba tam tikrus Audito valdybos narius atlikti tyrimą vietoje, reikalingą siekiant tęsti savo darbą. Administracinės komisijos pirmininkas informuoja apie tyrimą atitinkamos valstybės narės Administracinės komisijos atstovą.
                  Audito valdybai padeda nepriklausomas ekspertas, turintis profesinį pasirengimą ir patirtį Audito valdybos veiklos srityje, ypač atliekant Reglamento Nr. 574/72 94, 95 ir 101 straipsniuose numatytas užduotis.

                  3.

                  Audito valdyboje kiekviena Europos Sąjungos valstybė narė turi du atstovus, kuriuos skiria kompetentingos tų valstybių valdžios institucijos.
                  Jei kuris nors Audito valdybos narys negali dalyvauti, jį gali pakeisti pavaduotojas, kurį tam tikslui skiria kompetentingos valdžios institucijos.

                  4.

                  Sprendimai priimami balsų dauguma. Kiekviena valstybė narė turi tik vieną balsą.
                  Audito valdybos nuomonėse turi būti nurodyta, ar jos priimtos visais balsais ar balsų dauguma. Nuomonėse, jei reikia, turi būti išdėstytos mažumos išvados arba išlygos.
                  Jei nuomonė nebuvo priimta vieningai, šią nuomonę su ataskaita, kurioje visų pirma išdėstomi priešingi požiūriai ir jų priežastys, Audito valdyba pateikia Administracinei komisijai.
                  Ji taip pat skiria pranešėją, kuris Administracinei komisijai teikia visą informaciją, kuri, jos nuomone, yra reikalinga, nagrinėjamam ginčui spręsti.
                  Pranešėju nerenkamas ginče dalyvaujančių šalių atstovas.

                  5.

                  Audito valdyboje konsultacijas teikia Europos Komisijos atstovas arba jo pavaduotojas Administracinėje komisijoje.

                  6.

                  Audito valdybai pirmininkauja valstybės narės, kurios atstovas Administracinėje komisijoje eina pirmininko pareigas, narys.
                  Audito valdybos pirmininkas su sekretoriatu gali imtis visų veiksmų, reikalingų nedelsiant išspręsti visus Audito valdybos kompetencijai priklausančius klausimus.
                  Nagrinėjant Audito valdybos kompetencijai priklausančius klausimus, įsteigtų darbo grupių posėdžiams paprastai pirmininkauja Audito valdybos pirmininkas. Jei jis negali atlikti savo funkcijų arba jei nagrinėjamos specifinės problemos, pirmininkui gali atstovauti kitas jo paskirtas asmuo.

                  7.

                  Administracinės komisijos sekretoriatas rengia ir organizuoja Audito valdybos posėdžius ir sudaro jų protokolus. Jis atlieka Audito valdybos veiklai reikalingą darbą. Dėl Audito valdybos posėdžių darbotvarkės, datos ir trukmės tariamasi su pirmininku.

                  8.

                  Administracinės komisijos sekretoriatas pateikia darbotvarkę Audito valdybos nariams ir Administracinės komisijos nariams ne vėliau kaip prieš 20 dienų iki kiekvieno posėdžio pradžios.
                  Administracinės komisijos sekretoriatas per tą patį laiką pateikia posėdžio dokumentus.

                  9.

                  Jei reikia, Administracinės komisijos statutas taikomas Audito valdybai.


title: 2006/298/EB: 2006 m. balandžio 20 d.  Komisijos sprendimas, pavedantis įgyvendinančioms institucijoms valdyti pagalbą, skirtą pasirengimo stojimui priemonėms Rumunijos žemės ūkio ir kaimo plėtros srityse pasirengimo stojimui laikotarpiu

text:
22.4.2006

               LT

               Europos Sąjungos oficialusis leidinys

               L 109/9

      KOMISIJOS SPRENDIMAS

   2006 m. balandžio 20 d.
   pavedantis įgyvendinančioms institucijoms valdyti pagalbą, skirtą pasirengimo stojimui priemonėms Rumunijos žemės ūkio ir kaimo plėtros srityse pasirengimo stojimui laikotarpiu
   (2006/298/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1999 m. birželio 21 d. Tarybos reglamentą (EB) Nr. 1266/1999 dėl pagalbos šalims kandidatėms derinimo pagal pasirengimo narystei strategiją ir iš dalies keičiantis Reglamentą (EEB) Nr. 3906/89 (1), ypač į jo 12 straipsnio 2 dalį,
   atsižvelgdama į 1999 m. birželio 21 d. Tarybos reglamentą (EB) Nr. 1268/1999 dėl Bendrijos paramos pasirengimo stojimui priemonėms žemės ūkio ir kaimo plėtros srityse Vidurio ir Rytų Europos šalims kandidatėms pasirengimo stojimui laikotarpiu (2), ypač į jo 4 straipsnio 5 ir 6 dalis,
   kadangi:

               (1)

               Specialioji žemės ūkio ir kaimo plėtros programa Rumunijai (toliau – Sapard programa) buvo patvirtinta K(2000) 3742 galutinis 2000 m. gruodžio 12 d. Komisijos sprendimu su paskutiniais pakeitimais, padarytais K(2006) 1194 2006 m. balandžio 11 d. Komisijos sprendimu remiantis Reglamento (EB) Nr. 1268/1999 4 straipsnio 5 ir 6 dalimis.

               (2)

               2001 m. vasario 2 d. Rumunijos Vyriausybė ir Komisija, veikianti Europos bendrijos vardu, pasirašė Daugiametį finansavimo susitarimą, nustatantį techninę, juridinę ir administracinę sistemą Sapard programai įgyvendinti, su paskutiniais pakeitimais, padarytais Metinio finansavimo susitarimu 2004 metams, kuris buvo pasirašytas 2005 m. gegužės 12 d. ir kuris galutinai įsigaliojo 2005 m. lapkričio 3 d.

               (3)

               Kompetentinga Rumunijos institucija pavedė Sapard agentūrai, viešajai įstaigai, turinčiai juridinio asmens statusą, pavaldžiai Žemės ūkio, miškų, vandens ir aplinkos ministerijai, įgyvendinti kai kurias Sapard programoje apibrėžtas priemones. Nacionalinių fondų departamentas, priklausantis Valstybės finansų ministerijai, buvo paskirtas Sapard programos įgyvendinimo finansinėms funkcijoms atlikti.

               (4)

               Kiekvienu konkrečiu atveju analizuodama nacionalinių ir sektorių programų (projektų) valdymo gebėjimus, finansų kontrolės tvarką ir su valstybės finansais susijusias struktūras, kaip numatyta Reglamento (EB) Nr. 1266/1999 12 straipsnio 2 dalyje, 2002 m. liepos 31 d., Komisija priėmė Sprendimą 2002/638/EB (3) ir 2003 m. gruodžio 5 d. – Sprendimą 2003/846/EB (4), pavedančius įgyvendinančioms institucijoms valdyti pagalbą, skirtą pasirengimo stojimui priemonėms Rumunijos žemės ūkio ir kaimo plėtros srityse pasirengimo stojimui laikotarpiu, įgyvendinant tam tikras Sapard programoje numatytas priemones.

               (5)

               Remdamasi Reglamento (EB) Nr. 1266/1999 12 straipsnio 2 dalimi, Komisija papildomai analizavo Sapard programoje numatytas 1.2 priemonę „Kokybės, veterinarinės ir fitosanitarinės kontrolės, maisto produktų kokybės ir vartotojų apsaugos struktūrų gerinimas“, 3.2 priemonę „Augintojų grupių steigimas“, 3.3 priemonę „Žemės ūkio gamybos metodai, skirti aplinkai apsaugoti ir kaimo vietovėms išsaugoti“ ir 3.5 priemonę „Miškininkystė“. Komisija mano, kad, įgyvendinama šias priemones, Rumunija laikosi 2000 m. birželio 7 d. Komisijos reglamento (EB) Nr. 2222/2000, nustatančio finansines taisykles Tarybos reglamentui (EB) Nr. 1268/1999 dėl Bendrijos pagalbos pasirengimo stojimui priemonėms žemės ūkio ir kaimo plėtros srityse Vidurio ir Rytų Europos šalims kandidatėms pasirengimo stojimui laikotarpiu, įgyvendinti (5), 4–6 straipsnių ir priedo nuostatų bei Reglamento (EB) Nr. 1266/1999 priede nurodytų minimalių sąlygų.

               (6)

               Dėl šios priežasties tikslinga atsisakyti Reglamento (EB) Nr. 1266/1999 12 straipsnio 1 dalyje minimo ex ante pritarimo reikalavimo ir įgyvendinant 1.2, 3.2, 3.3 ir 3.5 priemones pavesti Rumunijos SAPARD agentūrai ir Valstybės finansų ministerijai priklausančiam Nacionaliniam fondui valdyti pagalbą decentralizuotai.

               (7)

               Tačiau, kadangi Komisijos atliktų 1.2, 3.2, 3.3 ir 3.5 priemonių patikrinimo rezultatai yra pagrįsti sistema, kuri dar nevisiškai apima visus susijusius elementus, tikslinga Sapard programos administravimą laikinai pavesti Sapard agentūrai ir Valstybės finansų ministerijai priklausančiam Nacionaliniam fondui, remiantis Reglamento (EB) Nr. 2222/2000 3 straipsnio 2 dalimi.

               (8)

               Galutinis įpareigojimas administruoti Sapard programą numatomas tik po to, kai bus atlikti tolesni patikrinimai, skirti užtikrinti, kad sistema funkcionuoja patenkinamai, ir po to, kai bus įgyvendintos rekomendacijos, kurias gali pateikti Komisija dėl Sapard agentūrai, pavaldžiai Žemės ūkio, miškų, vandens ir aplinkos ministerijai, ir Valstybės finansų ministerijai priklausančiam Nacionaliniam fondui skirto įpareigojimo valdyti pagalbą.

               (9)

               2005 m. spalio 6 d. Rumunijos institucijos pasiūlė reikalavimus atitinkančių 1.2, 3.2 ir 3.5 priemonių išlaidų taisykles pagal Daugiamečio finansavimo susitarimo B skirsnio 4 straipsnio 1 dalį. Komisijos prašoma priimti atitinkamą sprendimą. 3.3 priemonės išlaidų reikalavimų atitikimo taisyklės nurodytos Sapard programoje,

         NUSPRENDĖ:
   1 straipsnis
   Šiuo sprendimu atsisakoma Reglamento (EB) Nr. 1266/1999 12 straipsnio 1 dalyje numatyto Komisijos ex ante pritarimo reikalavimo Rumunijos pasirenkamiems projektams ir sutarčių sudarymui dėl 1.2, 3.2, 3.3 ir 3.5 priemonių.
   2 straipsnis
   Sapard programos valdymas laikinai pavedamas:

               1)

               Žemės ūkio, miškų ir kaimo plėtros ministerijai pavaldžiai Sapard agentūrai, kurios adresas 43 Ştirbei Vodă, 1 sektorius, Bukareštas, pavedama įgyvendinti 1.2 priemonę „Kokybės, veterinarinės ir fitosanitarinės kontrolės, maisto produktų kokybės ir vartotojų apsaugos struktūrų gerinimas“, 3.2 priemonę „Augintojų grupių steigimas“, 3.3 priemonę „Žemės ūkio gamybos metodai, skirti aplinkai apsaugoti ir kaimo vietovėms išsaugoti“ ir 3.5 priemonę „Miškininkystė“, kaip apibrėžta žemės ūkio ir kaimo plėtros programoje, kuri 2000 m. gruodžio 12 d. buvo patvirtinta Komisijos sprendimu K(2000) 3742 galutinis, su paskutiniais pakeitimais, padarytais Komisijos sprendimu K(2006) 1194, priimtu 2006 m. balandžio 11 d.

               2)

               Valstybės finansų ministerijai priklausančiam Nacionaliniam fondui, kurio adresas 44 Mircea Vodă Bulevard, Bukareštas, pavedama atlikti finansines funkcijas, reikalingas įgyvendinant Sapard programos 1.2, 3.2, 3.3 ir 3.5 priemones Rumunijoje.

         3 straipsnis
   Išlaidos pagal šį sprendimą atitinka reikalavimus Bendrijos finansavimui gauti tik tuo atveju, jeigu gavėjai jas patiria po šio sprendimo datos, arba, jei jie tampa gavėjais vėliau – nuo priemonės, pagal kurią jie tampa gavėjais konkrečiame projekte, datos; išimtis taikoma ekonominio pagrįstumo ir susijusių studijų išlaidoms – tuomet ši data yra 2000 m. gruodžio 12 d., su sąlyga, kad, Sapard agentūra jų nebuvo apmokėjusi iki šio sprendimo datos.
   4 straipsnis
   Nepažeidžiant jokių sprendimų, pagal kuriuos Sapard programos pagalba skiriama atskiriems gavėjams, taikomos Rumunijos pasiūlytos reikalavimus atitinkančių išlaidų taisyklės, išdėstytos 2005 m. rugsėjo 22 d. laiške Nr. 70832, Komisijoje užregistruotame Nr. 29071.

      Priimta Briuselyje, 2006 m. balandžio 20 d.

            Komisijos vardu

         Mariann FISCHER BOEL

            Komisijos narė

      (1)  OL L 161, 1999 6 26, p. 68.

      (2)  OL L 161, 1999 6 26, p. 87. Reglamentas su paskutiniais pakeitimais, padarytais Reglamentu (EB) Nr. 2257/2004 (OL L 389, 2004 12 30, p. 1).

      (3)  OL L 206, 2002 8 3, p. 31.

      (4)  OL L 321, 2003 12 6, p. 62.

      (5)  OL L 253, 2000 10 7, p. 5. Reglamentas su paskutiniais pakeitimais, padarytais Reglamentu Nr. 188/2003 (OL L 27, 2003 2 1, p. 14).


title: 2015 m. vasario 4 d. Europos Centrinio Banko sprendimas (ES) 2015/656 dėl sąlygų, kurioms esant kredito įstaigoms leidžiama įtraukti tarpinį arba metų pabaigos pelną į bendrą 1 lygio nuosavą kapitalą pagal Reglamento (ES) Nr. 575/2013 26 straipsnio 2 dalį (ECB/2015/4)

text:
25.4.2015

               LT

               Europos Sąjungos oficialusis leidinys

               L 107/76

         EUROPOS CENTRINIO BANKO SPRENDIMAS (ES) 2015/656
   2015 m. vasario 4 d.
   dėl sąlygų, kurioms esant kredito įstaigoms leidžiama įtraukti tarpinį arba metų pabaigos pelną į bendrą 1 lygio nuosavą kapitalą pagal Reglamento (ES) Nr. 575/2013 26 straipsnio 2 dalį (ECB/2015/4)
   EUROPOS CENTRINIO BANKO VALDANČIOJI TARYBA,
   atsižvelgdama į 2013 m. spalio 15 d. Tarybos reglamentą (ES) Nr. 1024/2013, kuriuo Europos Centriniam Bankui pavedami specialūs uždaviniai, susiję su rizikos ribojimu pagrįstos kredito įstaigų priežiūros politika (1), ypač į jo 4 straipsnio 1 dalies d punktą ir 4 straipsnio 3 dalies antrą pastraipą,
   kadangi:

               (1)

               Europos Parlamento ir Tarybos reglamento (ES) Nr. 575/2013 (2) 26 straipsnio 2 dalyje nustatyta nauja procedūra, pagal kurią kompetentingos institucijos leidimas yra būtinas įtraukiant tarpinį arba metų pabaigos pelną į bendrą 1 lygio nuosavą (CET1) kapitalą, kol įstaiga nepriėmė oficialaus sprendimo, kuriuo patvirtinamas galutinis įstaigos metinis pelnas arba nuostolis. Leidimas suteikiamas, jeigu įvykdomos šios dvi sąlygos: pelną patikrino nuo įstaigos nepriklausantys asmenys, atsakingi už tos įstaigos sąskaitų auditą; ir įstaiga įrodė, kad visi numatomi mokesčiai arba dividendai buvo atskaityti iš to pelno sumos;

               (2)

               Komisijos deleguotojo reglamento (ES) Nr. 241/2014 (3) 2 ir 3 straipsniuose apibrėžiama sąvokos „numatomas“ reikšmė Reglamento (ES) Nr. 575/2013 26 straipsnio 2 dalies b punkto tikslais;

               (3)

               Komisijos įgyvendinimo reglamente (ES) Nr. 680/2014 (4) nustatyti vienodi priežiūros ataskaitų teikimo reikalavimai;

               (4)

               pagal Reglamento (ES) Nr. 1024/2013 4 straipsnio 1 dalies d punktą Europos Centrinis Bankas (ECB) yra kompetentinga institucija, suteikianti kredito įstaigoms, kurių tiesioginę priežiūrą jis vykdo, leidimą įtraukti tarpinį arba metų pabaigos pelną į CET1 kapitalą, jeigu tenkinamos pirmiau minėtos sąlygos;

               (5)

               atsižvelgiant į tai, kad Deleguotuoju reglamentu (ES) Nr. 241/2014 buvo suderintas numatomų dividendų atskaitymo iš tarpinio arba metų pabaigos pelno metodas, naudotinas suteikiant Reglamento (ES) Nr. 575/2013 26 straipsnio 2 dalyje nurodytą leidimą, leidimas įtraukti tarpinį arba metų pabaigos pelną į CET1 kapitalą turėtų būti suteikiamas, jeigu įvykdomos tam tikros sąlygos;

               (6)

               tais atvejais, kai nevykdomos sąlygos šiam sprendimui taikyti, ECB atskirai vertins prašymus suteikti leidimą įtraukti tarpinį arba metų pabaigos pelną į CET1 kapitalą,

         PRIĖMĖ ŠĮ SPRENDIMĄ:
   1 straipsnis
   Dalykas ir taikymo sritis
   1.   Šiuo sprendimu nustatomos sąlygos, kurioms esant ECB suteiks leidimą kredito įstaigoms įtraukti tarpinį arba metų pabaigos pelną į CET1 kapitalą pagal Reglamento (ES) Nr. 575/2013 26 straipsnio 2 dalies a ir b punktus.
   2.   Šis sprendimas neturi įtakos kredito įstaigų teisei prašyti ECB suteikti leidimą įtraukti tarpinį arba metų pabaigos pelną į CET1 kapitalą tais atvejais, kuriems šis sprendimas netaikomas.
   3.   Šis sprendimas taikomas kredito įstaigoms, kurių tiesioginę priežiūrą vykdo ECB pagal Europos Centrinio Banko reglamentą (ES) Nr. 468/2014 (ECB/2014/17) (5).
   2 straipsnis
   Apibrėžtys
   Šiame sprendime taikomos tokios apibrėžtys:
   1.   kredito įstaiga– kredito įstaiga, kaip apibrėžta Reglamento (ES) Nr. 575/2013 4 straipsnio 1 dalies 1 punkte, kurios priežiūrą vykdo ECB;
   2.   konsoliduotai– kaip apibrėžta Reglamento (ES) Nr. 575/2013 4 straipsnio 1 dalies 48 punkte;
   3.   iš dalies konsoliduotai– kaip apibrėžta Reglamento (ES) Nr. 575/2013 4 straipsnio 1 dalies 49 punkte;
   4.   konsoliduojantis subjektas– kredito įstaiga, kuri vykdo Reglamente (ES) Nr. 575/2013 įtvirtintus reikalavimus atitinkamai konsoliduotai arba iš dalies konsoliduotai pagal Reglamento (ES) Nr. 575/2013 11 ir 18 straipsnius;
   5.   tarpinis pelnas– pelnas, kaip numatyta taikytinoje apskaitos sistemoje, apskaičiuotas ataskaitiniam laikotarpiui, trumpesniam nei pilni finansiniai metai, ir kol įstaiga nepriėmė oficialaus sprendimo, kuriuo patvirtinamas galutinis įstaigos pelnas arba nuostolis;
   6.   metų pabaigos pelnas– pelnas, kaip apibrėžta taikytinoje apskaitos sistemoje, apskaičiuotas ataskaitiniam laikotarpiui, kuris yra lygus pilniems finansiniams metams, ir kol įstaiga nepriėmė oficialaus sprendimo, kuriuo patvirtinamas galutinis įstaigos pelnas arba nuostolis;
   7.   išmokėjimo koeficientas konsoliduotai– santykis tarp: a) dividendų, išskyrus tuos, kurie išmokami taip, kad CET1 kapitalas nesumažėja (pvz., dividendinės akcijos), paskirstytų konsoliduojančio subjekto savininkams; ir b) pelno po mokesčių sumokėjimo, priskirtino konsoliduojančio subjekto savininkams. Jeigu tam tikrais metais santykis tarp a) ir b) yra neigiamas arba viršija 100 %, laikoma, kad išmokėjimo koeficientas yra 100 %. Jeigu tam tikrais metais b) yra lygus nuliui, laikoma, kad išmokėjimo koeficientas yra 0 %, jeigu a) yra nulis, ir 100 %, jeigu a) yra daugiau nei nulis;
   8.   išmokėjimo koeficientas individualiai– santykis tarp: a) dividendų, išskyrus tuos, kurie išmokami taip, kad CET1 kapitalas nesumažėja (pvz., dividendinės akcijos), paskirstytų subjekto savininkams, ir b) pelno po mokesčių sumokėjimo. Jeigu tam tikrais metais santykis tarp a) ir b) yra neigiamas arba viršija 100 %, laikoma, kad išmokėjimo koeficientas yra 100 %. Jeigu tam tikrais metais b) yra lygus nuliui, laikoma, kad išmokėjimo koeficientas yra 0 %, jeigu a) yra nulis, ir 100 %, jeigu a) yra daugiau nei nulis.
   3 straipsnis
   Leidimas įtraukti tarpinį arba metų pabaigos pelną į CET1 kapitalą
   1.   Reglamento (ES) Nr. 575/2013 26 straipsnio 2 dalies tikslais kredito įstaigoms leidžiama įtraukti tarpinį arba metų pabaigos pelną į CET1 kapitalą, kol įstaiga nepriėmė oficialaus sprendimo, kuriuo patvirtinamas galutinis įstaigos metinis pelnas arba nuostolis, jeigu kredito įstaiga įvykdė šio sprendimo 4 ir 5 straipsniuose nustatytas sąlygas.
   2.   4 ir 5 straipsniuose nustatytos sąlygos turi būti įvykdytos prieš pateikiant taikytiną informaciją apie nuosavas lėšas ir nuosavų lėšų reikalavimus informacijos pateikimo datomis, nurodytomis Įgyvendinimo reglamento (ES) Nr. 680/2014 3 straipsnyje.
   3.   Kredito įstaigos, ketinančios įtraukti tarpinį arba metų pabaigos pelną į CET1 kapitalą, išsiunčia ECB adresuotą laišką, kuriame pateikia šio sprendimo 4 ir 5 straipsniuose nurodytus reikalingus dokumentus. Per tris darbo dienas nuo atitinkamų dokumentų gavimo ECB praneša kredito įstaigoms, ar tuose dokumentuose yra šiame sprendime reikalaujama informacija.
   4 straipsnis
   Pelno patikrinimas
   1.   ECB laiko, kad Reglamento (ES) Nr. 575/2013 26 straipsnio 2 dalies a punkte įtvirtintas patikrinimo reikalavimas yra įvykdytas, jeigu pranešanti kredito įstaiga pateikia ECB jos išorinio auditoriaus pasirašytą dokumentą, atitinkantį 3 ir 4 dalyse nustatytus reikalavimus.
   2.   Kredito įstaigos, pranešančios apie savo ketinimus įtraukti tarpinį arba metų pabaigos pelną į CET1 kapitalą tam tikru konsolidavimo lygiu arba individualiai, gali pateikti 1 dalyje nurodytą dokumentą aukščiausiu konsolidavimo lygiu.
   3.   Metų pabaigos pelno patikrinimą sudaro audito ataskaita arba patikinimo laiškas, kuriame nurodoma, kad auditas nebuvo užbaigtas ir kad auditoriai nepastebėjo nieko, dėl ko galėtų būti manoma, kad galutinėje ataskaitoje bus pateikta sąlyginė nuomonė.
   4.   Tarpinio pelno patikrinimą sudaro audito ataskaita arba vertinimo ataskaita (kaip apibrėžta Tarptautiniame vertinimo įsipareigojimų standarte 2410 (angl. k. International Standard on Review Engagements 2410), kurį priėmė Tarptautinė audito ir užtikrinimo standartų valdyba, arba panašiame standarte, kuris taikomas nacionaliniu lygiu), arba, jeigu kredito įstaigos atliktą patikrinimą sudaro audito ataskaita – patikinimo laiškas, kurio turinys apibūdintas 3 dalyje.
   5 straipsnis
   Numatomų mokesčių arba dividendų atskaitymas iš pelno
   1.   Siekdama įrodyti, kad visi numatomi mokesčiai arba dividendai buvo atskaityti iš pelno sumos, kredito įstaiga:

               a)

               pateikia deklaraciją, kad šis pelnas buvo užfiksuotas vadovaujantis principais, įtvirtintais taikytinoje apskaitos sistemoje, ir kad rizikos ribojimu pagrįstas konsolidavimas nėra pagal turinį platesnės apimties nei patikrinimas, nurodytas išorinio eksperto dokumente, paminėtame 4 straipsnyje, ir

               b)

               pateikia ECB dokumentą, kurį pasirašo įgaliotas asmuo ir kuriame nurodomi pagrindiniai šio tarpinio arba metų pabaigos pelno komponentai, įskaitant visų numatomų mokesčių arba dividendų atskaitymą.

         2.   Tais atvejais, kai tarpinis arba metų pabaigos pelnas įtraukiamas konsoliduotai arba iš dalies konsoliduotai, 1 dalyje nurodytus reikalavimus turi atitikti konsoliduojantis subjektas.
   3.   Atskaitytinų dividendų sumą oficialiai pasiūlo arba dėl jos nusprendžia valdymo organas. Jeigu toks oficialus pasiūlymas arba sprendimas dar nėra priimtas, atskaitytini dividendai yra didžiausia iš žemiau nurodytų sumų:

               a)

               maksimalūs dividendai, apskaičiuoti remiantis vidaus dividendų politika;

               b)

               dividendai, apskaičiuoti remiantis paskutinių trejų metų vidutiniu išmokėjimo koeficientu;

               c)

               dividendai, apskaičiuoti remiantis praėjusiųjų metų išmokėjimo koeficientu.

         4.   Šis sprendimas netaikomas dividendų atskaitymui, grindžiamam kitu, 3 dalyje nenurodytu, metodu.
   5.   1 dalies b punkto tikslais įgaliotas asmuo – asmuo, kurį įstaigos valdymo organas tinkamai įgaliojo pasirašyti jo vardu.
   6.   1 dalies tikslais įstaigos naudoja pavyzdinį laišką, pateiktą šio sprendimo priede.
   6 straipsnis
   Įsigaliojimas
   1.   Šis sprendimas įsigalioja 2015 m. vasario 6 d.
   2.   Šis sprendimas taikomas nuo 2014 m. gruodžio 31 d. ataskaitinės datos pagal Įgyvendinimo reglamento (ES) Nr. 680/2014 2 straipsnį.

      Priimta Frankfurte prie Maino 2015 m. vasario 4 d.

            ECB Pirmininkas

         Mario DRAGHI

      (1)  OL L 287, 2013 10 29, p. 63.

      (2)  2013 m. birželio 26 d. Europos Parlamento ir Tarybos reglamentas (ES) Nr. 575/2013 dėl prudencinių reikalavimų kredito įstaigoms ir investicinėms įmonėms ir kuriuo iš dalies keičiamas Reglamentas (ES) Nr. 648/2012 (OL L 176, 2013 6 27, p. 1).

      (3)  2014 m. sausio 7 d. Komisijos deleguotasis reglamentas (ES) Nr. 241/2014, kuriuo papildomos Europos Parlamento ir Tarybos reglamento (ES) Nr. 575/2013 nuostatos, susijusios su įstaigų nuosavų lėšų reikalavimų techniniais reguliavimo standartais (OL L 74, 2014 3 14, p. 8).

      (4)  2014 m. balandžio 16 d. Komisijos įgyvendinimo reglamentas (ES) Nr. 680/2014 kuriuo pagal Europos Parlamento ir Tarybos reglamentą (ES) Nr. 575/2013 nustatomi įstaigų priežiūros ataskaitų teikimo techniniai įgyvendinimo standartai (OL L 191, 2014 6 28, p. 1).

      (5)  2014 m. balandžio 16 d. Europos Centrinio Banko reglamentas (ES) Nr. 468/2014, kuriuo sukuriama Europos Centrinio Banko, nacionalinių kompetentingų institucijų ir nacionalinių paskirtųjų institucijų bendradarbiavimo Bendrame priežiūros mechanizme struktūra (BPM pagrindų reglamentas) (ECB/2014/17) (OL L 141, 2014 5 14, p. 1).

      PRIEDAS
      [Įstaigos pavadinimas ir duomenys]
      [Jungtinės priežiūros grupės koordinatoriaus vardas, pavardė ir duomenys]
      [Vieta, data]
      [Įstaigos nuoroda]

         Pelno įtraukimas į bendrą 1 lygio nuosavą (CET1) kapitalą

      Gerb. [pone/ponia],
      Priežiūros ataskaitų, susijusių su [reguliavimo ataskaitų teikimo ataskaitine data], teikimo tikslu pagal Europos Parlamento ir Tarybos reglamento (ES) Nr. 575/2013 26 straipsnio 2 dalį ir Europos Centrinio Banko sprendimą (ES) 2015/656 (ECB/2015/4) šiuo laišku informuojame apie [įstaigos/bankų grupės/bankų pogrupio pavadinimas] ketinimą įtraukti į jos [individualų/konsoliduotą] CET1 kapitalą grynąjį pelną pagal jos [tarpinę/metų pabaigos] [balanso data] finansinę ataskaitą.
      Į CET1 kapitalą įtrauktinas grynasis pelnas buvo apskaičiuotas taip:

                  a)

                  nepaskirstytas pelnas prieš sumokant mokesčius

                  [EUR 0]

                  b)

                  mokesčiai

                  [EUR 0]

                  c)

                  kiti priežiūros institucijos nustatyti mokesčiai (1)

                  [EUR 0]

                  d)

                  kiti numatomi mokesčiai, neįtraukti į pelno ir nuostolio ataskaitą (2)

                  [EUR 0]

                  e)

                  bendra mokesčių suma (b + c + d)

                  [EUR 0]

                  f)

                  patvirtinta arba pasiūlyta dividendų suma (3)

                  [EUR 0/neužpildyta]

                  g)

                  maksimali dividendų suma pagal vidaus politiką (4)

                  [EUR 0]

                  h)

                  dividendų suma pagal vidutinį išmokėjimo koeficientą (paskutinių trejų metų) (5)

                  [EUR 0]

                  i)

                  dividendų suma pagal praėjusiųjų metų išmokėjimo koeficientą

                  [EUR 0]

                  j)

                  atskaitytini dividendai (maksimali suma (g,h,i), jeigu f yra neužpildyta; kitais atvejais – f)

                  [EUR 0]

                  k)

                  reguliavimo apribojimų poveikis (6)

                  [EUR 0]

                  l)

                  pelnas, kurį galima įtraukti į CET1 (a – e – j + k)

                  [EUR 0]

            Pirmiau nurodytais tikslais patvirtiname, kad:

                  —

                  pirmiau pateikti duomenys mūsų turimomis žiniomis yra teisingi;

                  —

                  pelną patikrino nuo šios įstaigos nepriklausantys asmenys, atsakingi už įstaigos sąskaitų auditą, kaip to reikalauja Reglamento (ES) Nr. 575/2013 26 straipsnio 2 dalis ir Sprendimas (ES) 2015/656 (ECB/2015/4). Šiuo tikslu pridedame [auditoriaus vardas, pavardė/pavadinimas] [audito ataskaitą/vertinimo ataskaitą/patikinimo laišką],

                  —

                  pelnas buvo įvertintas vadovaujantis taikytinoje apskaitos sistemoje įtvirtintais principais,

                  —

                  visi numatomi mokesčiai arba dividendai buvo atskaityti iš pelno sumos, kaip nurodyta pirmiau,

                  —

                  atskaitytinų dividendų suma buvo apskaičiuota vadovaujantis Sprendimu (ES) 2015/656 (ECB/2015/4). Atskaitytinų dividendų suma yra pagrįsta oficialiu sprendimu/pasiūlymu arba, jeigu toks sprendimas/pasiūlymas nėra priimtas, yra didžiausia suma iš šių: i) maksimali dividendų suma pagal vidaus politiką; ii) dividendų suma pagal vidutinį paskutinių trejų metų išmokėjimo koeficientą; iii) dividendų suma pagal praėjusiųjų metų išmokėjimo koeficientą. Jeigu planuojamas dividendų išmokėjimas buvo apskaičiuotas taikant išmokėjimo ribas, o ne nustatyto dydžio vertę, buvo naudojama viršutinė išmokėjimo riba,

                  —

                  [įstaigos/bankų grupės/bankų pogrupio pavadinimas] valdymo organas įsipareigoja pateikti tokį pasiūlymą dėl dividendų paskirstymo, kuris visiškai atitinka pirmiau nurodytą pelno apskaičiavimą.

            Pagarbiai
      [Įgalioto asmens vardas, pavardė ir pareigos]

         (1)  Deleguotojo reglamento (ES) Nr. 241/2014 3 straipsnio 1 dalies b punktas.

         (2)  Deleguotojo reglamento (ES) Nr. 241/2014 3 straipsnio 2 dalis.

         (3)  Deleguotojo reglamento (ES) Nr. 241/2014 2 straipsnio 2 ir 10 dalys. Nulis turėtų būti tik tuomet, jeigu yra priimtas oficialus sprendimas arba pasiūlymas nepaskirstyti dividendų. Jeigu tokio oficialaus sprendimo ar pasiūlymo nėra, ši eilutė paliekama neužpildyta.

         (4)  Deleguotojo reglamento (ES) Nr. 241/2014 2 straipsnio 4–6 dalys.

         (5)  Deleguotojo reglamento (ES) Nr. 241/2014 2 straipsnio 7 dalis.

         (6)  Deleguotojo reglamento (ES) Nr. 241/2014 2 straipsnio 9 dalis.


title: 2013/786/ES: 2013 m. gruodžio 16 d. Tarybos sprendimas dėl Europos Sąjungos ir Komorų Sąjungos protokolo, kuriuo nustatomos dabar galiojančiame abiejų šalių žuvininkystės sektoriaus partnerystės susitarime numatytos žvejybos galimybės ir finansinis įnašas, pasirašymo Europos Sąjungos vardu ir jo laikino taikymo

text:
2013 12 21

                  LT

                  Europos Sąjungos oficialusis leidinys

                  L 349/4

         TARYBOS SPRENDIMAS
         2013 m. gruodžio 16 d.
         dėl Europos Sąjungos ir Komorų Sąjungos protokolo, kuriuo nustatomos dabar galiojančiame abiejų šalių žuvininkystės sektoriaus partnerystės susitarime numatytos žvejybos galimybės ir finansinis įnašas, pasirašymo Europos Sąjungos vardu ir jo laikino taikymo
         (2013/786/ES)
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 43 straipsnį kartu su 218 straipsnio 5 dalimi,
         atsižvelgdama į Europos Komisijos pasiūlymą,
         kadangi:

                     (1)

                     2006 m. spalio 5 d. Reglamentu (EB) Nr. 1563/2006 (1) Taryba patvirtino Europos bendrijos ir Komorų Sąjungos žuvininkystės sektoriaus partnerystės susitarimą (toliau – Partnerystės susitarimas);

                     (2)

                     šiuo metu galiojantis Partnerystės susitarimo protokolas (2) baigs galioti 2013 m. gruodžio 30 d.;

                     (3)

                     Taryba leido Komisijai derėtis dėl naujo protokolo, kuriuo Europos Sąjungos laivams suteikiamos žvejybos galimybės Komorų vandenyse. Toms deryboms pasibaigus, 2013 m. liepos 5 d. buvo parafuotas naujas protokolas;

                     (4)

                     siekiant užtikrinti Europos Sąjungos laivų žvejybos veiklos tęstinumą, reikėtų naująjį protokolą laikinai taikyti nuo 2014 m. sausio 1 d., kol bus užbaigtos jo sudarymui reikalingos procedūros;

                     (5)

                     naujasis protokolas turėtų būti pasirašytas,

               PRIĖMĖ ŠĮ SPRENDIMĄ:

            1 straipsnis
            Europos Sąjungos vardu leidžiama pasirašyti Europos Sąjungos ir Komorų Sąjungos protokolą, kuriuo nustatomos dabar galiojančiame abiejų šalių žuvininkystės sektoriaus partnerystės susitarime numatytos žvejybos galimybės ir finansinis įnašas (toliau – Protokolas), su sąlyga, kad minėtas Protokolas bus sudarytas.
            Protokolo tekstas pridedamas prie šio sprendimo.

            2 straipsnis
            Tarybos pirmininkas įgaliojamas paskirti asmenį (-is), įgaliotą (-us) Europos Sąjungos vardu pasirašyti Protokolą.

            3 straipsnis
            Protokolas laikinai taikomas nuo 2014 m. sausio 1 d., kol bus užbaigtos jo sudarymui reikalingos procedūros.

            4 straipsnis
            Šis sprendimas įsigalioja jo priėmimo dieną.

            Priimta Briuselyje 2013 m. gruodžio 16 d.

                  Tarybos vardu

                  Pirmininkas

               V. JUKNA

            (1)  2006 m. spalio 5 d. Tarybos reglamentas (EB) Nr. 1563/2006 dėl Europos bendrijos ir Komorų Sąjungos partnerystės žuvininkystės sektoriuje susitarimo sudarymo (OL L 290, 2006 10 20, p. 6).

            (2)  Protokolas, kuriuo nustatomos Europos bendrijos ir Komorų Sąjungos žuvininkystės sektoriaus partnerystės susitarime numatytos žvejybos galimybės ir finansinis įnašas (OL L 335, 2010 12 18, p. 3).